Príloha č. 2 súťažných podkladov

|  |
| --- |
| **Obchodné podmienky / Návrh Rámcovej dohody**  **Zabezpečenie externých audítorských služieb na programe cezhraničnej spolupráce Interreg VI-A Slovensko – Rakúsko 2021 – 2027** |

**„Rámcová dohoda na zabezpečenie EXTERNÝch audítorských služieb na Programe CEZHRANIČNEJ SPOLUPRÁCE INTERREG VI-A SLOVENSKO – RAKÚSKO 2021 – 2027“**

uzatvorená podľa ustanovení § 2 ods. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Z. z. Obchodného zákonníka v znení neskorších zmien.

Číslo Rámcovej dohody Objednávateľa: 2023/319

# Zmluvné strany:

**Objednávateľ:**

Názov: **Slovenská republika zastúpená**

**Ministerstvom financií Slovenskej republiky**

Sídlo: **Štefanovičova 5, 817 82 Bratislava 15**

Zastúpený: Ing. Vladimír Kešjar, generálny tajomník služobnéhoúradu

Bankové spojenie: Štátna pokladnica, Radlinského 32, 810 05 Bratislava 15

Číslo účtu v tvare IBAN: SK59 8180 0000 0070 0000 1400

Číslo účtu v tvare IBAN: SK93 8180 0000 0070 0019 1005

IČO: 00151742

IČ DPH: SK2020798351; nie je platiteľom DPH, je osobou registrovanou pre daň podľa   
§ 7 zákona č. 222/2004 Z. z. o dani z pridanej hodnoty

**(ďalej len „Objednávateľ“ alebo „Ministerstvo financií SR“)**

**a**

**Poskytovateľ:**

Obchodné meno:

Sídlo:

Zastúpený:

Bankové spojenie:

Číslo účtu v tvare IBAN:

IČO:

DIČ:

IČ DPH:

Právna forma:

Označenie registra:

Číslo zápisu:

**(ďalej len „Poskytovateľ“)**

**(ďalej spoločne aj „zmluvné strany“ a/alebo jednotlivo „zmluvná strana“)**

*(*poznámka: *v prípade skupiny dodávateľov si Objednávateľ vyhradzuje právo primerane upraviť znenie Rámcovej dohody tak, aby boli jednoznačné definované práva, povinnosti a zodpovednosti jednotlivých členov skupiny a ich lídra)*

**Preambula**

Vzhľadom na to, že

1. Objednávateľ je verejným obstarávateľom podľa ustanovení § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“), ktorý vyhlásil verejné obstarávanie na zabezpečenie externých audítorských služieb na programe cezhraničnej spolupráce Interreg VI-A Slovensko – Rakúsko 2021 – 2027 (ďalej aj „PCS SK – AT“). Ministerstvo financií SR bolo uznesením vlády Slovenskej republiky (ďalej aj „SR“) č. 329/2020 zo dňa 27. mája 2020 (zverejnený   
   na webovom sídle <https://rokovania.gov.sk/RVL/Resolution/18469/1>) schválené ako orgán auditu pre PCS SK – AT. Schválená verzia Programu cezhraničnej spolupráce Interreg VI-A Slovensko-Rakúsko na programové obdobie 2021-2027 ako základného programového dokumentu k PCS SK – AT je dostupná na webovom sídle <https://www.sk-at.eu/programovy-dokument-2021-2027/>.
2. Poskytovateľ sa zúčastnil verejného obstarávania, ktoré realizoval verejný obstarávateľ – Objednávateľ postupom verejnej súťaže podľa § 66 a nasl. ZoVO na predmet zákazky „Zabezpečenie externých audítorských služieb   
   na programe cezhraničnej spolupráce Interreg VI-A Slovensko – Rakúsko 2021 – 2027“, a bol vyhlásený za úspešného uchádzača. Zákazka bola zverejnená v Úradnom vestníku Európskej únie pod číslom: ....... zo dňa ......, vo Vestníku verejného obstarávania (ďalej len „Vestník“) pod číslom: ...... pod značkou ...... zo dňa ...... (ďalej aj „zákazka“).
3. Objednávateľ na základe výsledkov vyhláseného verejného obstarávania uzatvára s Poskytovateľom túto Rámcovú dohodu na zabezpečenie externých audítorských služieb na programe cezhraničnej spolupráce Interreg VI-A Slovensko – Rakúsko 2021 – 2027 podľa § 2 ods. 5 písm. g) a § 83 a nasl. ZoVO a § 269 ods. 2 Obchodného zákonníka v znení neskorších predpisov ako rámcovú dohodu uzavretú s jedným Poskytovateľom (ďalej len „Rámcová dohoda“).

sa zmluvné strany dohodli na nasledovnom obsahu Rámcovej dohody:

**Článok 1. Úvodné ustanovenia, účel a cieľ Rámcovej dohody**

1. V tejto Rámcovej dohode, pokiaľ si kontext nevyžaduje iné:
   * 1. odkaz na túto Rámcovú dohodu alebo akýkoľvek iný dokument zahrňujú túto Rámcovú dohodu, ktorá môže byť zmenená, upravená alebo doplnená v nej dohodnutým spôsobom a odkazy na „stranu" alebo „strany" odkazujú na Objednávateľa a Poskytovateľa ako na zmluvné strany tejto Rámcovej dohody;
     2. odkazy na úvodné ustanovenia, články, klauzuly, prílohy a ich časti a body sú úvodné ustanovenia, články klauzuly, prílohy a ich časti a body tejto Rámcovej dohody a prípadne jej časti;
     3. odkazy na jeden rod zahrňujú všetky rody a odkazy na jednotné číslo zahrňujú aj množné číslo a naopak;
     4. „dokumentácia z verejného obstarávania“ znamená všetky dokumenty spracované v rámci verejného obstarávania vyhláseného vo Vestníku verejného obstarávania č. ....... zo dňa ..... pod značkou .......,   
        a to najmä oznámenie o vyhlásení verejného obstarávania, komunikácia medzi verejným obstarávateľom a záujemcami/uchádzačmi, súťažné podklady a ponuka úspešného uchádzača.
   1. Neoddeliteľnú súčasť tejto Rámcovej dohody tvoria jej Prílohy č. 1 až 8.
   2. Účelom tejto Rámcovej dohody je zabezpečiť na auditovaných subjektoch PCS SK – AT so sídlom mimo   
      územia SR (spravidla so sídlom na území Rakúskej spolkovej republiky) hospodárny, efektívny, účinný a účelný výkon auditov, realizovaných v zmysle čl. 48 a 49 nariadenia Európskeho parlamentu a Rady (EÚ) 2021/1059, a to prostredníctvom inej právnickej osoby, ktorá má odborné, personálne a materiálne predpoklady na výkon auditu.
   3. Cieľom tejto Rámcovej dohody je zabezpečiť komplexný a kompletný audit vrátane follow up vykonaný v súlade s medzinárodne uznávanými audítorskými štandardmi.

**Článok 2. Predmet Rámcovej dohody**

1. Predmetom Rámcovej dohody je záväzok Poskytovateľa zabezpečiť riadne a včasné poskytnutie audítorských služieb pre Ministerstvo financií SR ako orgán auditu (Objednávateľ) vykonávaných v rámci PCS SK – AT   
   na auditovaných subjektoch so sídlom mimo územia SR (predmet Rámcovej dohody ďalej aj ako „audítorské služby“) a záväzok Objednávateľa riadne poskytnuté audítorské služby prevziať a zaplatiť Poskytovateľovi cenu určenú v súlade s článkom 4 tejto Rámcovej dohody. Predmet Rámcovej dohody bude Poskytovateľ plniť prostredníctvom plnenia čiastkových zákaziek zadávaných Poskytovateľovi Objednávateľom formou písomných objednávok vystavených Objednávateľom v súlade s článkom 3 tejto Rámcovej dohody.
2. Požadované audítorské služby súvisia so:
   * 1. získaním nezávislého uistenia o účinnom fungovaní systémov riadenia a kontroly PCS SK – AT realizovanom na príslušných auditovaných subjektoch zapojených do implementácie (riadenia a kontroly) na rakúskej strane PCS SK – AT vykonávaného ako systémový audit, a to v zmysle čl. 48 nariadenia Európskeho parlamentu a Rady (EÚ) 2021/1059 (ďalej aj ako „systémový audit“),
     2. získaním nezávislého uistenia o zákonnosti a správnosti výdavkov zahrnutých do účtov predložených Európskej komisii overovaním výdavkov hlavných partnerov/partnerov (auditovaných subjektov) v rámci PCS SK – AT so sídlom mimo územia Slovenskej republiky (spravidla so sídlom na území Rakúskej spolkovej republiky) vykonávaného ako audit operácií, a to v zmysle čl. 48 a 49 nariadenia Európskeho parlamentu a Rady (EÚ) 2021/1059 (ďalej aj ako „audit operácii“),

(ďalej spoločne aj ako „audit“ v príslušnom gramatickom tvare).

1. Audítorské služby podľa bodu 2.2.1 (systémový audit) sa zaväzuje Poskytovateľ poskytovať na úrovni auditovaných subjektov prostredníctvom overovania relevantných skutočností v rámci PCS SK – AT, ktorými   
   sa zabezpečí splnenie čiastkových cieľov systémového auditu v rozsahu podľa Prílohy č. 1 tejto Rámcovej dohody, a to na úrovni nasledovných subjektov plniacich úlohu kontrolóra podľa článku 46 ods. 3 nariadenia Európskeho parlamentu a Rady (EÚ) 2021/1059:

* Spolková krajina Dolné Rakúsko – Office of Federal Government of Lower Austria,
* Spolková krajina Burgenland – Regionalmanagement Burgenland,
* Spolková krajina Viedeň – City of Vienna,

a úlohu pobočky Spoločného sekretariátu na rakúskej strane PCS SK – AT

* Spoločný sekretariát – pobočka Viedeň.

1. V rámci výkonu systémového auditu podľa bodu 2.2.1 sa Poskytovateľ zaväzuje zabezpečiť kompletné a komplexné overenie relevantných skutočností tak, aby bolo zabezpečené splnenie čiastkových cieľov auditu   
   v rozsahu podľa Prílohy č. 1 tejto Rámcovej dohody. V tejto súvislosti sa Poskytovateľ zaväzuje zabezpečiť v prípade potreby úpravu kontrolných otázok, ktoré bude mať k dispozícii od Objednávateľa, a to v súlade s príslušnými predpismi EÚ, národnými predpismi Rakúskej spolkovej republiky, prípadne inou relevantnou právnou úpravou.
2. Objednávateľ predpokladá počas obdobia realizácie zákazky výkon dvoch systémových auditov podľa bodu 2.2.1. Každým z týchto dvoch predpokladaných systémových auditov podľa bodu 2.2.1 sa overí účinné fungovanie systému riadenia a kontroly PCS SK – AT na každom z auditovaných subjektov uvedených v bode 2.3. Prvý systémový audit podľa bodu 2.2.1 predpokladá Objednávateľ zadať Poskytovateľovi v prvom polroku 2024.
3. Audítorské služby podľa bodu 2.2.2 (audit operácií) sa Poskytovateľ zaväzuje poskytovať prostredníctvom nezávislého uistenia o zákonnosti a správnosti výdavkov vykázaných auditovanými subjektami – hlavnými partnermi/partnermi so sídlom mimo územia Slovenskej republiky, a to spravidla z nasledovných spolkových krajín Rakúskej spolkovej republiky:

* Burgenland,
* Dolné Rakúsko,
* Viedeň.

1. Poskytovateľ berie na vedomie, že v prípade overovania trojstranných a viacstranných projektov bude Poskytovateľ audity operácií podľa bodu 2.2.2 vykonávať podľa potreby aj na auditovaných subjektoch so sídlom mimo územia Rakúskej spolkovej republiky a územia Slovenskej republiky.
2. V rámci výkonu auditu operácií podľa bodu 2.2.2 sa Poskytovateľ zaväzuje zabezpečiť kompletné a komplexné overovanie zákonnosti a správnosti výdavkov vykázaných v zoznamoch nárokovaných finančných prostriedkov overovaných hlavných partnerov/partnerov (ďalej aj „partner“) tak, aby bolo zabezpečené splnenie čiastkových cieľov auditu v rozsahu podľa Prílohy č. 2 tejto Rámcovej dohody, a to najmä získanie primeraného uistenia o výbere projektu v súlade s kritériami výberu pre PCS SK – AT, overenie dodržiavania skutočností, či partner postupoval v súlade s národnými predpismi Rakúskej spolkovej republiky, resp. v súlade s národnými predpismi príslušného štátu, v ktorom má auditovaný subjekt sídlo, v súlade s riadiacou/metodickou dokumentáciou vypracovanou orgánmi zapojenými do riadenia PCS SK – AT (najmä riadiacim orgánom PCS SK – AT – Ministerstvo investícií, regionálneho rozvoja a informatizácie SR) a v súlade s inými relevantnými dokumentmi záväznými pre auditované subjekty (napr. zmluva o poskytnutí nenávratného finančného príspevku, rozhodnutie o schválení žiadosti, a pod.). Objednávateľ predpokladá, že v súlade s pravidlami e-kohézie[[1]](#footnote-1) bude dokumentácia potrebná pre výkon auditu operácií dostupná v IT monitorovacom systéme, resp. vo verejne dostupných registroch.
3. Konkrétnych partnerov, ktorých výdavky vykázané v zoznamoch nárokovaných finančných prostriedkov[[2]](#footnote-2)   
   za príslušný účtovný rok budú overené Poskytovateľom, určí Objednávateľ v písomnej objednávke zadávanej podľa článku 3 tejto Rámcovej dohody, a to na základe výberu vzorky operácií vykonávaného v jednotlivých kalendárnych rokoch plnenia Rámcovej dohody s predpokladom výkonu auditov operácií od roku 2024. Údaje o vybranej vzorke operácií (overovaných partneroch) Objednávateľ písomne oznámi Poskytovateľovi bezodkladne po výbere vzorky operácií, a to najneskôr do vystavenia písomnej objednávky na Poskytovateľa. Poskytovateľ vykoná samostatný audit podľa bodu 2.2.2 na úrovni každého overovaného auditovaného subjektu.
4. Objednávateľ predpokladá počas obdobia realizácie predmetu Rámcovej dohody zo strany Poskytovateľa overenie maximálne 20 partnerov, pričom požadované audítorské služby podľa bodu 2.2.2 (audit operácií) sa s ohľadom na termíny predkladania záverečnej dokumentácie pri ukončovaní účtovného roka v zmysle platných právnych predpisov EÚ budú vykonávať v predpokladanom období spravidla od júna do októbra jednotlivých kalendárnych rokov plnenia predmetu Rámcovej dohody, počnúc rokom 2024.
5. Audity podľa bodu 2.2.1 a 2.2.2 požaduje Objednávateľ od Poskytovateľa vykonávať primerane podľa platných postupov pre výkon vládneho auditu vypracovaných Objednávateľom zverejnených na jeho webovom sídle (<https://www.mfsr.sk/sk/financie/audit-kontrola/audit/vladny-audit/>), primerane podľa platných metodických usmernení k postupom pre výkon vládneho auditu (ďalej len „metodické usmernenia“) vypracovaných Objednávateľom, podľa príslušnej legislatívy EÚ (napr. relevantné usmernenia Európskej komisie k implementácii fondov EÚ na programové obdobie 2021 – 2027) a podľa medzinárodne uznávaných audítorských štandardov. Metodické usmernenia, obsahujúce aj štandardizované kontrolné otázky pre výkon systémových auditov a auditov operácií, ktoré nie sú verejne prístupné a ktoré bezprostredne súvisia s plnením predmetu Rámcovej dohody, budú Objednávateľom poskytnuté Poskytovateľovi na vyžiadanie.
6. V rámci prípravy na audity podľa bodu 2.2.1 a bodu 2.2.2 sa Poskytovateľ zaväzuje vypracovať na každý typ auditu v anglickom jazyku zohľadňujúc príslušnú odbornú anglickú terminológiu a primerane podľa dokumentácie vypracovanej Objednávateľom uvedenej v bode 2.11 najmä detailný popis plánovaného rozsahu overenia spolu s navrhovanými vzormi pracovných dokumentov súvisiacich s výkonom auditu (napr. kontrolné otázky, pracovné listy, vzor audítorskej správy a pod.), ktoré predloží Objednávateľovi v termíne do desiatich pracovných dní od doručenia prvých písomných objednávok na každý z oboch typov auditov podľa bodu 2.2.1 a bodu 2.2.2. Zároveň sa Poskytovateľ zaväzuje predložiť Objednávateľovi pri každom audite podľa bodu 2.2 v slovenskom jazyku alebo anglickom jazyku aj návrh programu príslušného auditu spolu s harmonogramom prác na audite, v ktorom Poskytovateľ uvedie mená a priezviská expertov s indikatívnym návrhom ich vykonávaných činností   
   za jednotlivé týždne poskytovania objednaných auditov podľa bodu 2.2. V prípade, ak Objednávateľ bude považovať vyššie uvedené dokumenty podľa tohto bodu za nedostatočné, môže od Poskytovateľa požadovať   
   ich úpravu, resp. doplnenie. V prípade, ak Objednávateľ zistí, že vzory pracovných dokumentov primerane nezohľadňujú odbornú anglickú terminológiu a textácia v anglickom jazyku nie je dostatočne jasná a zrozumiteľná, Poskytovateľ po písomnom vyzvaní zo strany Objednávateľa zabezpečí na vlastné náklady dodatočnú jazykovú úpravu predmetnej dokumentácie v termíne najneskôr do troch pracovných dní od vyzvania zo strany Objednávateľa, ak sa zmluvné strany nedohodnú inak.
7. Výstupom z jednotlivých auditov podľa bodu 2.2.1 a bodu 2.2.2 bude najmä návrh audítorskej správy/čiastkovej audítorskej správy (v prípade, ak budú zistené nedostatky), audítorská správa/čiastková audítorská správa a vyplnené kontrolné otázky/pracovné listy alebo iné dokumenty vypracované v rámci výkonu auditu (ďalej len „výstupy“). Súčasťou výstupov bude aj ostatná dokumentácia z vykonaného auditu, a to najmä dokumentácia   
   z otvorenia auditu, podporná dokumentácia k nedostatkom, prípadne iná relevantná dokumentácia súvisiaca   
   s vykonaným auditom. Uvedené výstupy vypracuje Poskytovateľ v súlade s medzinárodne uznávanými audítorskými štandardmi a primerane podľa príslušných postupov pre výkon vládneho auditu a metodických usmernení vypracovaných Objednávateľom, prípadne v súlade s inými relevantnými záväznými dokumentmi   
   a podľa vzorov vypracovaných v zmysle bodu 2.12, a to v anglickom jazyku, zohľadňujúc príslušnú odbornú anglickú terminológiu. V prípade požiadavky Objednávateľa vypracuje Poskytovateľ Objednávateľom identifikované výstupy podľa tohto bodu Rámcovej dohody aj v nemeckom jazyku zohľadňujúc príslušnú odbornú nemeckú terminológiu, pričom Poskytovateľ v takomto prípade plne zodpovedá za to, že finálne znenie predmetných výstupov v oboch jazykových vyhotoveniach bude významovo rovnaké. Predložené výstupy musia byť zo strany Poskytovateľa vypracované v takej kvalite, že v súhrne táto dokumentácia predstavuje audit trail   
   v zmysle medzinárodne uznávaných audítorských štandardov (najmä ISA 230) a v zmysle Reflection paper on audit documentation vypracovaným Európskou komisiou. V prípade, ak Objednávateľ zistí, že predložené výstupy primerane nezohľadňujú odbornú anglickú, prípadne nemeckú terminológiu a textácia v anglickom, prípadne nemeckom jazyku nie je dostatočne jasná a zrozumiteľná, Poskytovateľ po písomnom vyzvaní zo strany Objednávateľa zabezpečí na vlastné náklady dodatočnú jazykovú úpravu predmetnej dokumentácie v termíne najneskôr do troch pracovných dní od vyzvania zo strany Objednávateľa, ak sa zmluvné strany nedohodnú inak.
8. Poskytovateľ sa zaväzuje všetku vykonanú prácu v rámci výkonu auditov na úrovni jednotlivých overovaných auditovaných subjektov dostatočne podrobne popísať v relevantných výstupoch (napr. kontrolné otázky, pracovné listy, a pod.), ktoré si na tento účel vytvorí.
9. V prípade, ak budú auditom zistené nedostatky, predloží Poskytovateľ, pred zaslaním návrhu audítorskej správy/čiastkovej správy auditovanému subjektu, v rámci každého auditu vykonaného na úrovni jednotlivých overovaných auditovaných subjektov, návrh audítorskej správy/čiastkovej správy v elektronickej verzii   
   na posúdenie Objednávateľovi. Následne po zaslaní návrhu správy/čiastkovej správy auditovanému subjektu a vysporiadaní sa s námietkami auditovaného subjektu predloží Poskytovateľ audítorskú správu /čiastkovú správu pred jej zaslaním auditovanému subjektu na posúdenie v elektronickej verzii Objednávateľovi. V prípade,   
   ak auditom nebudú zistené nedostatky, zašle Poskytovateľ, pred zaslaním audítorskej správy/čiastkovej správy auditovanému subjektu, v rámci každého auditu, audítorskú správu/čiastkovú správu v elektronickej verzii   
   na posúdenie Objednávateľovi. Objednávateľ kvalitatívne posúdi súlad týchto výstupov s požiadavkami Objednávateľa na formu a zrozumiteľnosť týchto výstupov, ako aj vykonaný rozsah overenia a jeho dostatočnosť. V prípade zisteného nesúladu týchto výstupov s požiadavkami Objednávateľa alebo nedostatočného rozsahu overenia, zabezpečí Poskytovateľ na základe požiadavky Objednávateľa potrebný súlad výstupov s požiadavkami Objednávateľa, prípadne vykoná potrebný rozsah overenia bezodkladne, najneskôr v lehote do troch pracovných dní od doručenia požiadavky Objednávateľa, ak sa zmluvné strany nedohodnú inak.
10. V prípade, ak Poskytovateľ v rámci výkonu auditu na úrovni jednotlivých overovaných auditovaných subjektov zistí nedostatky, navrhne v návrhu audítorskej správy/čiastkovej správy a v audítorskej správe/čiastkovej správe auditovanému subjektu odporúčania/opatrenia na nápravu zistených nedostatkov a na odstránenie príčin   
    ich vzniku a stanoví lehotu na prijatie a splnenie opatrení na nápravu zistených nedostatkov a na odstránenie príčin ich vzniku. Najneskôr do 6 mesiacov od zaslania audítorskej správy auditovanému subjektu vykoná Poskytovateľ overenie, či auditovaný subjekt zohľadnil odporúčania a dostatočne prijal a splnil účinné opatrenia na nápravu zistených nedostatkov a na odstránenie príčin ich vzniku.
11. Výstupom z vykonaného overenia podľa bodu 2.16 bude záznam z overenia splnenia opatrení prijatých na nápravu zistených nedostatkov a na odstránenie príčin ich vzniku (ďalej len „záznam z overenia splnenia opatrení“) vypracovaný v anglickom jazyku zohľadňujúc príslušnú odbornú anglickú terminológiu. Návrh záznamu z overenia splnenia opatrení predloží Poskytovateľ v elektronickej verzii pred zaslaním záznamu z overenia splnenia opatrení auditovanému subjektu na posúdenie Objednávateľovi. Objednávateľ kvalitatívne posúdi súlad tohto výstupu s požiadavkami Objednávateľa na formu a zrozumiteľnosť tohto výstupu, ako aj vykonaný rozsah overenia a jeho dostatočnosť. V prípade zisteného nesúladu tohto výstupu s požiadavkami Objednávateľa alebo nedostatočného rozsahu overenia zabezpečí Poskytovateľ na základe požiadavky Objednávateľa potrebný súlad výstupu s požiadavkami Objednávateľa, prípadne vykoná potrebný rozsah overenia bezodkladne, najneskôr v lehote   
    do troch pracovných dní od doručenia požiadavky Objednávateľa, ak sa zmluvné strany nedohodnú inak. V prípade, ak Objednávateľ zistí, že predložené výstupy primerane nezohľadňujú odbornú anglickú terminológiu a textácia v anglickom jazyku nie je dostatočne jasná a zrozumiteľná, Poskytovateľ po písomnom vyzvaní zo strany Objednávateľa zabezpečí na vlastné náklady dodatočnú jazykovú úpravu predmetnej dokumentácie v termíne najneskôr do troch pracovných dní od vyzvania zo strany Objednávateľa, ak sa zmluvné strany nedohodnú inak.
12. V prípade, ak Poskytovateľ v rámci výkonu auditu identifikuje zistenia, ktoré nie je možné definovať ako nedostatky na úrovni jednotlivých auditovaných subjektov, avšak ide o zistenia týkajúce sa porušenia povinností zo strany iných subjektov (napr. riadiaci orgán, platobný orgán), doručí Objednávateľovi písomnú informáciu o takýchto zisteniach spolu s podpornými podkladmi bezodkladne po ich identifikovaní, najneskôr v lehote do troch pracovných dní od ich identifikovania, ak sa zmluvné strany nedohodnú inak.
13. V prípade požiadavky Objednávateľa sa Poskytovateľ zaväzuje zaevidovať výstupy podľa bodu 2.13 tejto Rámcovej dohody, resp. podľa bodu 2.17 tejto Rámcovej dohody (ak je to relevantné) z každého auditu vykonávaného na úrovni každého auditovaného subjektu v príslušnom informačnom systéme Objednávateľa,   
    a to podľa pokynov Objednávateľa a v súlade s termínom uvedeným v písomnej objednávke vystavenej Objednávateľom podľa článku 3 tejto Rámcovej dohody. V prípade požiadavky Objednávateľa doručí Poskytovateľ Objednávateľovi predmetné výstupy aj v elektronickej verzii (vo formáte \*.pdf), resp. \*.docx), prípadne v inom zmluvnými stranami odsúhlasenom formáte a v naskenovanej verzii s podpismi relevantných osôb). Výstupy   
    v listinnej podobe Poskytovateľ doručí Objednávateľovi v súlade s termínom uvedeným v písomnej objednávke.
14. Za riadne ukončenie plnenia písomnej objednávky v prípade, ak Poskytovateľ v rámci výkonu jednotlivých auditov vykonaných na základe písomnej objednávky nezistí nedostatky, sa považuje doručenie všetkých relevantných výstupov z vykonaných auditov v súlade s bodmi 2.13 a 2.19 tejto Rámcovej dohody, prípadne aj s bodom 2.18 tejto Rámcovej dohody, ak je to relevantné.
15. Za riadne ukončenie plnenia písomnej objednávky v prípade, ak Poskytovateľ v rámci výkonu jednotlivých auditov vykonaných na základe písomnej objednávky zistí nedostatky, sa považuje doručenie všetkých relevantných výstupov v súlade s bodmi 2.13, 2.17 a 2.19 tejto Rámcovej dohody, prípadne aj s bodom 2.18 tejto Rámcovej dohody, ak je to relevantné. V takomto prípade sa zaslanie poslednej audítorskej správy auditovaným subjektom v rámci auditov, na ktoré bola písomná objednávka vystavená, a doručenie všetkých relevantných výstupov podľa bodov 2.13 a 2.19, prípadne bodu 2.18 tejto Rámcovej dohody môže na účely fakturácie podľa bodu 4.9 tejto Rámcovej dohody považovať za dodanie čiastkového plnenia písomnej objednávky.
16. V prípade, ak niektoré opatrenia na nápravu zistených nedostatkov a na odstránenie príčin ich vzniku overované podľa bodu 2.16 tejto Rámcovej dohody nebudú v lehote v zmysle bodu 2.16 tejto Rámcovej dohody zo strany auditovaného subjektu splnené, Poskytovateľ zabezpečí overenie splnenia týchto opatrení v termínoch stanovených na základe dohody s Objednávateľom, a to bez nároku na ďalšiu odmenu a náhradu nákladov a výdavkov s tým spojených. Výstupom z takéhoto overenia bude taktiež záznam z overenia splnenia opatrení.
17. Poskytovateľ berie na vedomie, že pracovným jazykom PCS SK – AT je slovenský jazyk, nemecký jazyk a anglický jazyk, že podklady k overovaniu mu budú od auditovaného subjektu predložené v jednom z uvedených jazykov   
    a že komunikácia s auditovanými subjektami bude prebiehať v nemeckom a/alebo anglickom jazyku.
18. Poskytovateľ podpisom Rámcovej dohody súhlasí s tým, že Objednávateľ má právo nakladať s odovzdanými, alebo inak doručenými výstupmi Poskytovateľa a informáciami v nich uvedenými podľa vlastného uváženia bez akéhokoľvek časového, vecného, či územného obmedzenia. Poskytovateľ berie na vedomie, že v súlade   
    so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobodnom prístupe k informáciám“) je Objednávateľ povinný výstupy vypracované Poskytovateľom v rámci plnenia Rámcovej dohody sprístupniť tretím stranám na základe ich žiadosti, podanej v súlade so zákonom o slobodnom prístupe k informáciám. Zároveň Poskytovateľ súhlasí,   
    že Objednávateľ má právo postúpiť právo na neobmedzené nakladanie s výstupmi Poskytovateľa v rozsahu jemu udelených práv na akékoľvek tretie strany. Neobmedzené právo Objednávateľa nakladať s odovzdanými alebo inak doručenými výstupmi Poskytovateľa vrátane jeho postúpenia na tretie strany je zahrnuté v cene predmetu Rámcovej dohody a vzniká riadnym odovzdaním a prevzatím zmluvného plnenia.
19. Poskytovateľ sa zaväzuje poskytnúť v súvislosti s plnením podľa tejto Rámcovej dohody Objednávateľovi potrebnú súčinnosť a zabezpečiť účasť svojich zástupcov a osôb vykonávajúcich audit/poskytujúcich audítorské služby (ďalej ako „experti“) pri vysvetľovaní, obhajovaní a zdôvodňovaní výsledkov auditov vykonaných Poskytovateľom a postupu ich vykonania najmä zástupcom Objednávateľa, resp. zástupcom Európskej komisie, Európskeho dvora audítorov, prípadne iných relevantných orgánov EÚ a SR. Uvedenú súčinnosť a účasť svojich zástupcov, prípadne expertov je Poskytovateľ povinný zabezpečiť do 31. decembra 2034. Poskytovateľ berie na vedomie a súhlasí, že na základe požiadaviek Objednávateľa môže byť od neho požadované zabezpečenie uvedenej komunikácie v slovenskom alebo anglickom jazyku. Predmetná súčinnosť a účasť svojich zástupcov a expertov Poskytovateľa je zahrnutá v cene audítorských služieb a Poskytovateľovi voči Objednávateľovi nevzniká dodatočný nárok na odmenu a náhradu nákladov a výdavkov s tým spojených.
20. Poskytovateľ sa zaväzuje zabezpečiť a dodržiavať nezávislosť od auditovaných oblastí a auditovaných subjektov overovaných Poskytovateľom v rámci plnenia tejto Rámcovej dohody. Nezávislosť od auditovaných oblastí a auditovaných subjektov Poskytovateľ zároveň písomne potvrdí vyhlásením podľa Prílohy č. 3 tejto Rámcovej dohody pri každej písomnej objednávke vystavenej podľa článku 3 tejto Rámcovej dohody.
21. Poskytovateľ súhlasí a berie na vedomie, že rozsah, detailný popis, identifikácia auditovaných subjektov, lehota   
    a forma poskytovania audítorských služieb a spôsob dodania výstupov budú zadefinované podľa aktuálnych potrieb Objednávateľa v konkrétnej písomnej objednávke vystavenej na Poskytovateľa v súlade   
    s článkom 3 Rámcovej dohody. Vystavené písomné objednávky budú obsahovať popis všetkých skutočností potrebných pre zabezpečenie konkrétnych audítorských služieb.
22. Akékoľvek výstupy Poskytovateľa z plnenia písomnej objednávky musia byť vypracované tak, aby tvorili hodnoverný a riadne použiteľný dôkazný prostriedok v súdnom a/alebo správnom konaní, t. j. aby tieto výstupy v prípade zistenia porušenia platnej legislatívy EÚ alebo príslušnej národnej legislatívy dostatočne preukazovali túto skutočnosť a boli náležitým podkladom na vedenie správneho a/alebo súdneho konania. V opačnom prípade sa Poskytovateľ zaväzuje nahradiť Objednávateľovi všetky náklady, ujmu a škodu, súvisiace so skutočnosťou,   
    že Poskytovateľ predložil Objednávateľovi výstupy, ktoré nebolo možné použiť v správnom a/alebo súdnom konaní, alebo ktoré nedostatočne alebo klamlivo preukazovali zistené skutočnosti a súvisiace s potrebou opätovného zabezpečenia výstupov ako hodnoverného dôkazného prostriedku.
23. Všetky dokumenty a informácie, ktoré bude mať Poskytovateľ k dispozícii v rámci výkonu auditu, resp. v rámci plnenia tejto Rámcovej dohody a vystavenej písomnej objednávky, sa Poskytovateľ zaväzuje použiť výlučne pre potreby plnenia tejto Rámcovej dohody. Zároveň sa Poskytovateľ zaväzuje dodržiavať mlčanlivosť v zmysle článku 18 tejto Rámcovej dohody.

**Článok 3. Spôsob plnenia predmetu Rámcovej dohody**

1. Objednávateľ si bude počas doby trvania tejto Rámcovej dohody u Poskytovateľa objednávať audítorské služby podľa článku 2 tejto Rámcovej dohody na základe písomných objednávok vystavených na Poskytovateľa (ďalej len „objednávka“).
2. Každá objednávka spolu s jej prílohami bude obsahovať najmä podrobnú špecifikáciu predmetu objednávky (najmä základné informácie k auditovaným subjektom), vrátane termínov realizácie predmetu objednávky a dodania výstupov Objednávateľovi a cenu audítorských služieb stanovenú v súlade s bodom 4.2 tejto Rámcovej dohody, prípadne iné práva a povinnosti zmluvných strán, ako aj záväzné vyhlásenie Poskytovateľa, že prevzal záväzok riadne a včas dodať predmet objednávky za podmienok určených v objednávke. Súčasťou objednávky bude v prípade potreby písomný doklad v anglickom jazyku vystavený Objednávateľom pre Poskytovateľa, preukazujúci oprávnenie Poskytovateľa vykonávať audit u jednotlivých auditovaných subjektoch v mene Objednávateľa ako orgánu auditu pre PCS SK – AT.
3. Objednávke bude zo strany Objednávateľa predchádzať predbežná objednávka, ktorá bude obsahovať náležitosti objednávky v súlade s bodom 3.2 tejto Rámcovej dohody (ďalej len „predbežná objednávka“). Predbežná objednávka bude Poskytovateľovi zaslaná na vyjadrenie spravidla v elektronickej forme (vo formáte \*.docx).
4. Poskytovateľ sa zaväzuje predložiť Objednávateľovi prípadné pripomienky k predbežnej objednávke, týkajúce   
   sa najmä termínov realizácie predmetu objednávky, a to v lehote do troch pracovných dní odo dňa doručenia predbežnej objednávky Poskytovateľovi. Následne Objednávateľ po odsúhlasení znenia predbežnej objednávky vystaví na Poskytovateľa objednávku vrátane podrobnej špecifikácie predmetu objednávky. Podrobná špecifikácia predmetu objednávky bude schválená prostredníctvom podpisov minimálne jednej z kontaktných osôb   
   na schvaľovanie za Objednávateľa aj Poskytovateľa podľa bodu 11.4 tejto Rámcovej dohody.
5. Poskytovateľ pri objednávke predloží Objednávateľovi pred začatím auditu realizovaného v zmysle objednávky písomné vyhlásenie podľa Prílohy č. 3 tejto Rámcovej dohody, že Poskytovateľ a/alebo subdodávateľ ani experti participujúci na predmetnom zmluvnom plnení sa nepodieľali a ani sa v priebehu plnenia tejto objednávky nebudú podieľať na činnostiach príslušných auditovaných subjektov uvedených v objednávke. Predmetné vyhlásenie Poskytovateľ doručí Objednávateľovi minimálne jeden pracovný deň pred začatím auditu, a to elektronicky v naskenovanej verzii na e-mailovú adresu [organauditu@mfsr.sk](mailto:organauditu@mfsr.sk) alebo fyzicky do podateľne Objednávateľa. Vyhlásenie bude zároveň súčasťou výstupov z auditu, ktoré Poskytovateľ predloží Objednávateľovi po ukončení výkonu auditu podľa článku 2 a článku 4 tejto Rámcovej dohody.
6. Za riadne poskytnuté plnenie objednávky sa považuje podpísanie Akceptačného protokolu k objednávke oboma zmluvnými stranami podľa bodu 4.7 tejto Rámcovej dohody, ak z objednávky nevyplýva niečo iné.
7. V prípade nutnosti doplnenia alebo zmeny objednávky môžu zmluvné strany uzavrieť dodatok k  objednávke,   
   a to v prípade, že takéto dodatky nemajú vplyv na prekročenie celkovej ceny objednávky. O potrebe uzatvorenia dodatku k objednávke sa zmluvné strany zaväzujú informovať bezodkladne potom, ako sa o tejto skutočnosti dozvedia. Dodatky k objednávke musia mať písomnú formu a musia byť podpísané kontaktnými osobami oboch zmluvných strán. V prípade potreby zmeny termínov uvedených v objednávke nie je potrebné uzavrieť dodatok k objednávke. Pre schválenie zmeny termínov podľa objednávky je potrebná písomná akceptácia týchto zmien   
   zo strany kontaktných osôb oboch zmluvných strán. Všetky zmeny, úpravy a doplnenia objednávky musia byť vykonané v súlade s Rámcovou dohodou, objednávkou a relevantnou účinnou právnou úpravou. Poskytovateľovi nevzniká nárok na uhradenie plnenia, ktoré zrealizuje v rozpore s dojednaniami uvedenými v tejto Rámcovej zmluve, prípadne jej dodatkoch a v objednávke/dodatku k objednávke, schválenými Objednávateľom   
   a Poskytovateľom.
8. Poskytovateľ je povinný zabezpečiť počas doby trvania tejto Rámcovej dohody riadne a včasné plnenie predmetu tejto Rámcovej dohody expertmi, ktorí spĺňajú požiadavky na expertov stanovené Objednávateľom v rámci dokumentácie z verejného obstarávania k predmetu tejto Rámcovej dohody. Zoznam expertov, ktorými Poskytovateľ ako úspešný uchádzač preukázal splnenie podmienok účasti v rámci dokumentácie z verejného obstarávania k predmetu tejto Rámcovej dohody, vedie Objednávateľ. Požiadavky stanovené pre jednotlivé typy expertov sú uvedené v Prílohe č. 4 tejto Rámcovej dohody. Zároveň sa Poskytovateľ zaväzuje k povinnosti,   
   že počas celej doby trvania tejto Rámcovej dohody bude mať pre potreby plnenia predmetu Rámcovej dohody k dispozícii minimálne taký počet expertov, ako vyžadoval Objednávateľ ako verejný obstarávateľ v rámci dokumentácie z verejného obstarávania, t. j. minimálne jedného „kľúčového experta“ a minimálne troch „iných expertov“.
9. Poskytovateľ sa zaväzuje, že počas doby trvania Rámcovej dohody zabezpečí na plnenie predmetu tejto Rámcovej dohody minimálne dvoch expertov spĺňajúcich požiadavky na „kľúčového experta“ alebo „iného experta“ uvedené v Prílohe č. 4 tejto Rámcovej dohody so znalosťami národnej legislatívy Rakúskej spolkovej republiky potrebnými na komplexný a kompletný výkon auditov podľa článku 2. tejto Rámcovej dohody.
10. Poskytovateľ je povinný zabezpečiť, aby expert Poskytovateľa zapojený do výkonu auditu, ktorému sú známe skutočnosti zakladajúce pochybnosti o jeho predpojatosti vo vzťahu k vykonávanému auditu, resp. k auditovanému subjektu/oblasti, túto skutočnosť bezodkladne písomne oznámil štatutárnemu orgánu Poskytovateľa. V prípade, ak štatutárny orgán Poskytovateľa rozhodne, že existujú skutočnosti zakladajúce predpojatosť experta podľa predchádzajúcej vety, je povinný príslušného experta bezodkladne nahradiť iným expertom, u ktorého neexistujú pochybnosti o jeho predpojatosti. Poskytovateľ je zároveň povinný o uvedenej skutočnosti bezodkladne informovať Objednávateľa.
11. Poskytovateľ má povinnosť vyžiadať si vopred písomný súhlas Objednávateľa, týkajúci sa zmeny/doplnenia expertov, ktorých používa na realizáciu Rámcovej dohody/objednávky. Ak nastanú skutočnosti, z dôvodov ktorých je nevyhnutné zmeniť osobu experta, je Poskytovateľ povinný o týchto skutočnostiach bez zbytočného odkladu písomne informovať Objednávateľa. Pri zmene/doplnení experta musí tento expert spĺňať minimálne požiadavky na expertov stanovené Objednávateľom ako verejným obstarávateľom vo verejnom obstarávaní k predmetu tejto Rámcovej dohody, a to v rámci podmienok účasti týkajúcich sa technickej spôsobilosti alebo odbornej spôsobilosti v súlade s Prílohou č. 3 tejto Rámcovej dohody a v rámci osobitných podmienok. V prípade zmeny/doplnenia experta týkajúcej sa využitia odborných kapacít inej osoby, ktorou nepreukazoval technickú spôsobilosť alebo odbornú spôsobilosť v rámci verejného obstarávania k tejto zákazke, musí Poskytovateľ za túto inú osobu preukázať okrem vyššie uvedeného aj splnenie podmienok účasti týkajúcich sa osobného postavenia podľa § 32 ZoVO a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 a 8 ZoVO. Žiadosť o písomný súhlas pri zmene/doplnení experta predloží Poskytovateľ v písomnej forme spolu s dokladmi preukazujúcimi splnenie minimálnych požiadaviek na expertov, a to pred jeho nástupom na výkon činností podľa Rámcovej dohody/objednávky. Po kladnom písomnom stanovisku kontaktnej osoby Objednávateľa sa môže príslušný expert začať podieľať na realizácii plnenia Rámcovej dohody/objednávky. Zároveň bude príslušný expert doplnený do zoznamu expertov vedeným Objednávateľom podľa bodu 3.8.
12. Poskytovateľ je povinný písomne informovať Objednávateľa aj o takej skutočnosti, ak sa expert, ktorý bol zaradený do zoznamu expertov, už nebude podieľať na realizácii plnenia tejto Rámcovej dohody. Na základe uvedenej informácie Objednávateľ vyradí príslušného experta zo zoznamu expertov vedeného Objednávateľom podľa bodu 3.8.
13. Pokiaľ sa zmluvné strany nedohodnú inak, budú sa v rámci plnenia predmetu tejto Rámcovej dohody v mieste sídla Objednávateľa, príp. online formou konať minimálne jedenkrát za mesiac vo vopred dohodnutom čase pracovné stretnutia zástupcov zmluvných strán. Za účasť na pracovných stretnutiach zástupcov zmluvných strán nevzniká Poskytovateľovi voči Objednávateľovi nárok na odmenu a náhradu nákladov a výdavkov s tým spojených, keďže tieto sú zahrnuté v celkovej cene za poskytovanie audítorských služieb. Predmetom pracovných stretnutí bude najmä hodnotenie stavu realizovaných objednávok, riešenie aktuálnych problémov pri realizácii predmetu objednávok a odsúhlasovanie termínov na odovzdanie a prevzatie výstupov z auditov. Zo stretnutí bude Poskytovateľom vypracovaný zápis z pracovného stretnutia, ktorý bude následne elektronicky na základe   
    e-mailovej komunikácie schválený zástupcami oboch zmluvných strán prostredníctvom kontaktných osôb podľa bodu 11.4 tejto Rámcovej dohody.

**Článok 4. Zmluvná cena, platobné a preberacie podmienky**

1. Strany berú na vedomie, že maximálny finančný limit tejto Rámcovej dohody počas doby jej platnosti je ...... eur bez DPH a ..... eur vrátane DPH. Maximálny finančný limit môže byť počas trvania Rámcovej dohody zmenený iba v súlade s ustanoveniami ZoVO. Poskytovateľovi nevznikne nárok na úhradu plnení, ktoré zrealizuje v rozpore   
   s dojednaniami uvedenými v tejto Rámcovej dohode v znení jej prípadných dodatkov a v objednávke, vrátane prípadných dodatkov k nej.
2. Cena audítorských služieb za realizáciu objednávky bude uvedená v objednávke. Suma objednávky pri audite vykonávanom podľa bodu 2.2.1 bude uvedená v eur bez DPH a v eur s DPH ako cena za vykonanie jedného systémového auditu vrátane follow up. Suma objednávky pri audite vykonávanom podľa bodu 2.2.2 bude uvedená v eur bez DPH a v eur s DPH ako suma cien za overenie výdavkov všetkých partnerov vrátane follow-up zadaných Objednávateľom na overenie Poskytovateľovi v rámci objednávky. Cena za vykonanie jedného systémového auditu vrátane follow up a cena za overenie výdavkov jedného partnera projektu vrátane follow-up, ktoré   
   sú uvedené v Tab. č. 1, sú stanovené touto Rámcovou dohodou ako maximálne. Cena za vykonanie jedného systémového auditu vrátane follow up a cena za overenie výdavkov jedného partnera projektu vrátane follow-up zahŕňajú všetky náklady na všetky prislúchajúce činnosti vykonané Poskytovateľom v zmysle tejto Rámcovej dohody, najmä uvedené v článku 2 tejto Rámcovej dohody. Do ceny za poskytované audítorské služby sú zahrnuté všetky náklady a výdavky, ktoré Poskytovateľovi vzniknú pri plnení Rámcovej dohody alebo v súvislosti s jej plnením.

**Tab. č. 1**

|  |  |  |  |  |  |  |  |
| --- | --- | --- | --- | --- | --- | --- | --- |
| **Audítorské služby v zmysle predmetu Rámcovej dohody** | **Jednotková cena za audítorské služby**  **v eur bez DPH** | **Aktuálne platná sadzba DPH**  **v %\*** | **Suma DPH**  **v eur\*** | **Jednotková cena za audítorské služby**  **so zohľadnením sumy DPH\*\*** | **Predpokladaný počet audítorských služieb počas obdobia realizácie zákazky\*\*\*** | **Celková predpokladaná cena za audítorské služby počas obdobia realizácie zákazky**  **v eur s DPH** | **Celková**  **cena za poskytnutie audítorských služieb**  **v eur s DPH\*\*\*\*** |
| **(a)** | **(b)** | **(c)** | **(d)** | **(e)** | **(f)** | **(g) = (e) x (f)** | **(h)** |
| **„vykonanie jedného systémového auditu vrátane follow up“** |  | **20** |  |  | **2** |  |  |
| **„overenie výdavkov jedného partnera projektu vrátane follow-up“** |  | **20** |  |  | **20** |  |

\* *V prípade, ak Poskytovateľ nie je zdaniteľnou osobou pre DPH, stĺpec (d) sa nevypĺňa.*

*\*\* V prípade, ak Poskytovateľ je zdaniteľnou osobou pre DPH, uvedie sa v stĺpci (e) suma zo stĺpca (b) navýšená o aktuálne platnú sadzbu DPH v SR.*

*V prípade, ak Poskytovateľ nie je zdaniteľnou osobou pre DPH, uvedie sa v stĺpci (e) suma zo stĺpca (b).*

*V prípade, ak je Poskytovateľ zahraničnou osobou, uvedie sa v stĺpci (e) suma zo stĺpca (b) bez DPH platnej v krajine sídla Poskytovateľa navýšená o aktuálne platnú sadzbu DPH v SR. DPH v tomto prípade odvádza Objednávateľ a Poskytovateľ si vo faktúre k zrealizovanej objednávke nárokuje na úhradu cenu za poskytnuté plnenie v eur bez DPH.*

*\*\*\* Skutočný počet zrealizovaných systémových auditov/overovaných partnerov počas trvania Rámcovej dohody bude závisieť od objednaného, a skutočne a riadne zrealizovaného plnenia v rámci tejto Rámcovej dohody.*

*\*\*\*\* Celková cena za poskytnutie audítorských služieb v eur s DPH je uvedená v súlade s ponukou Poskytovateľa ako úspešného uchádzača v rámci predmetného verejného obstarávania. Predstavuje súčet súm zo stĺpca (g), t. j. súčet celkovej predpokladanej ceny za audítorské služby týkajúce sa vykonania systémových auditov, vrátane follow up, počas obdobia realizácie zákazky a celkovej predpokladanej ceny za audítorské služby týkajúce sa overenia výdavkov partnerov projektu, vrátane follow up, počas obdobia realizácie zákazky.*

1. Zmluvné strany sa dohodli, že v prípade, ak sa Poskytovateľ, ktorý v čase podpisu tejto Rámcovej dohody nie je platiteľom DPH, stane v priebehu plnenia tejto Rámcovej dohody platiteľom DPH, cena za overenie výdavkov jedného partnera projektu vrátane follow-up v eur bez DPH (základ dane) sa odo dňa, kedy sa Poskytovateľ stane platiteľom DPH, primerane zníži tak, aby fakturovaná cena za poskytnuté audítorské služby vrátane DPH nebola navýšená oproti cene za audítorské služby poskytované počas obdobia, kedy Poskytovateľ nebol platiteľom DPH.
2. Po ukončení výkonu auditu, ak v objednávke nie je uvedené inak, doručí Poskytovateľ Objednávateľovi písomné výstupy v zmysle špecifikácie predmetu objednávky v termíne uvedenom v objednávke spolu s preberacím protokolom, v ktorom bude uvedený zoznam doručenej dokumentácie a dátum jej odovzdania Objednávateľovi. Preberací protokol k výstupom bude podpísaný odovzdávajúcou osobou za Poskytovateľa, ako aj osobou   
   za Objednávateľa, ktorá výstupy prevzala.
3. Po doručení výstupov k objednávke v zmysle bodu 4.4 tejto Rámcovej dohody ich Objednávateľ skontroluje spravidla v lehote do desať pracovných dní od ich prevzatia. V prípade, ak prevzatá dokumentácia nebude zodpovedať požadovanému plneniu uvedenému v objednávke, alebo budú zistené akékoľvek vady, Objednávateľ túto skutočnosť bezodkladne oznámi Poskytovateľovi. Poskytovateľ bude v danom prípade povinný zistené nedostatky na vlastné náklady odstrániť bez zbytočného odkladu, avšak najneskôr do siedmich pracovných dní   
   po ich oznámení zo strany Objednávateľa, ak sa zmluvné strany nedohodnú inak. V momente, keď bude poskytnutá dokumentácia zodpovedať požadovanému plneniu uvedenému v objednávke, Objednávateľ písomne oboznámi Poskytovateľa so schválením predložených výstupov.
4. V prípade, ak Objednávateľ opätovne zistí tie isté vady plnenia odovzdávaného v zmysle predchádzajúceho bodu 4.5 (t. j. po márnom uplynutí lehoty siedmich pracovných dní na odstránenie nedostatkov, alebo inej lehoty odsúhlasenej zmluvnými stranami a zároveň po termíne poskytnutia predmetu objednávky stanovenom v objednávke), má sa za to, že Poskytovateľ je v omeškaní s plnením predmetu objednávky, resp. Rámcovej dohody. V tomto prípade je Objednávateľ oprávnený uplatniť si voči Poskytovateľovi zmluvnú pokutu podľa bodu 8.1 tejto Rámcovej dohody.
5. Poskytovateľ do siedmich pracovných dní od schválenia výstupov Objednávateľom doručí Objednávateľovi   
   na podpis minimálne v dvoch vyhotoveniach Akceptačný protokol objednávky podpísaný kontaktnou osobou Poskytovateľa podľa bodu 11.4. Akceptačný protokol bude obsahovať stručné zhrnutie plnenia objednávky. Podpísanie Akceptačného protokolu objednávky kontaktnou osobou Objednávateľa podľa bodu 11.4, prípadne inou osobou písomne určenou kontaktnou osobou Objednávateľa, sa považuje za riadne dodanie plnenia objednávky.
6. Poskytovateľovi vzniká právo vystaviť faktúru až po podpise Akceptačného protokolu objednávky Objednávateľom. Zmluvné strany tejto Rámcovej dohody sa dohodli, že Objednávateľ faktúru uhradí v lehote splatnosti do tridsať kalendárnych dní odo dňa jej doručenia Objednávateľovi podľa bodu 4.10 tejto Rámcovej dohody. Zmluvné strany tejto Rámcovej dohody sa v súlade s príslušnými ustanoveniami Obchodného zákonníka (§ 340b) dohodli, že v odôvodnených prípadoch môže Objednávateľ požiadať Poskytovateľa o stanovenie dlhšej lehoty splatnosti faktúr, a to maximálne šesťdesiat kalendárnych dní odo dňa jej doručenia Objednávateľovi podľa bodu 4.10 tejto Rámcovej dohody. V prípade, ak Poskytovateľ je platiteľom DPH, pri fakturácii bude uplatnená zákonom stanovená sadzba DPH. Ak je Poskytovateľ zahraničný subjekt, vystavuje faktúru bez DPH a sumu vo výške DPH odvádza Objednávateľ.
7. V prípade, ak boli auditom, resp. auditmi vykonávanými podľa objednávky Poskytovateľom zistené nedostatky,   
   má Poskytovateľ právo vystaviť faktúru za dodanie čiastkového plnenia podľa bodu 2.21 tejto Rámcovej dohody v sume zodpovedajúcej 90 % z ceny predmetnej vystavenej objednávky. Faktúru za dodanie čiastkového plnenia je Poskytovateľ oprávnený vystaviť pri primeranom dodržaní postupu podľa bodov 4.4 až 4.7 tejto Rámcovej dohody jednotlivými zmluvnými stranami. Na zostávajúcich 10 % z ceny objednávky má Poskytovateľ právo vystaviť faktúru až po doručení všetkých výstupov podľa bodu 2.21 tejto Rámcovej dohody v rámci realizácie predmetnej objednávky pri primeranom dodržaní postupu podľa bodov 4.4 až 4.8 tejto Rámcovej dohody jednotlivými zmluvnými stranami.
8. Faktúry sú Objednávateľovi doručované výlučne:
   * 1. elektronicky e-mailom vo formáte \*.pdf na adresu elektronickej pošty: [podatelna@mfsr.sk](mailto:podatelna@mfsr.sk). Jeden e-mail môže obsahovať maximálne 1 faktúru vo formáte \*.pdf, maximálna veľkosť e-mailu je 10 MB. Faktúra vo formáte \*.pdf musí byť pripojená ako príloha k e-mailu. V prípade, ak sú k faktúre prílohy (napr. Akceptačný protokol a pod.), nesmú sa odosielať ako samostatný súbor, ale musia byť súčasťou faktúry (t. j. prílohou musí byť   
        len jediný súbor vo formáte \*.pdf, ktorý bude obsahovať všetky strany faktúry, vrátane všetkých jej príloh). Z dôvodu dodržiavania pravidiel kybernetickej bezpečnosti nesmú byť súčasťou e-mailu žiadne ďalšie prílohy (najmä súbory formátu \*.jpg, \*.gif, atď.),

alebo

* + 1. hodnoverne elektronicky prostredníctvom Ústredného portálu verejnej správy (ďalej len „ÚPVS“) na adrese [www.slovensko.sk](http://www.slovensko.sk) do schránky Objednávateľa. Adresa elektronickej schránky - ÚPVS ID: ico://sk/00151742. Jedna správa môže obsahovať maximálne jednu faktúru. V prípade, ak sú k faktúre prílohy (napr. Akceptačný protokol a pod.), nesmú sa odosielať ako samostatný súbor, ale musia byť súčasťou faktúry (t. j. prílohou musí byť len jediný súbor vo formáte \*.pdf, ktorý bude obsahovať všetky strany faktúry, vrátane všetkých jej príloh). Správa môže byť len vo formáte \*pdf, \*.txt, \*.png, \*.xml. Maximálna veľkosť všetkých objektov vložených do správy nemôže presiahnuť 33 MB.

1. Faktúra musí obsahovať okrem povinných náležitostí stanovených zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“) a zákonom č. 431/2002 Z. z. o účtovníctve v znení neskorších predpisov, aj číslo Rámcovej dohody, číslo objednávky a stručný popis fakturovaného plnenia objednávky, ktorej sa faktúra týka. Povinnou prílohou faktúry je podpísaný Akceptačný protokol.
2. Ak Objednávateľ zistí na doručenej faktúre formálne alebo vecné chyby, alebo v prípade, ak vyhotovená faktúra nebude obsahovať všetky náležitosti požadované podľa bodu 4.11 tejto Rámcovej dohody, je Objednávateľ oprávnený takto neúplne alebo nesprávne vystavenú faktúru v lehote jej splatnosti stornovať a povinný bezodkladne doručiť Poskytovateľovi oznámenie o storne faktúry spolu so žiadosťou o opravu, resp. doplnenie faktúry. Nová opravená, resp. doplnená faktúra bude doručená spôsobom uvedeným v bode 4.10 tejto Rámcovej dohody a plynie u nej nová tridsaťdňová, resp. šesťdesiatdňová lehota splatnosti.
3. Poskytovateľ berie na vedomie, že ak si nesplnil svoju oznamovaciu povinnosť podľa § 6 zákona o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch Poskytovateľa, Objednávateľ nie je povinný Poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Poskytovateľ je povinný oznámiť Objednávateľovi akúkoľvek zmenu, doplnenie alebo zrušenie týkajúce   
   sa bankového účtu, uvedeného v identifikačných údajoch Poskytovateľa.
4. V prípade, ak po podpise Akceptačného protokolu objednávky vyjdú najavo skryté vady, prípadne pochybenia v rámci odovzdaného a prevzatého predmetu plnenia objednávky a v dôsledku týchto skrytých vád vznikne, resp. by mohla Objednávateľovi a Slovenskej republike/alebo Európskej únii vzniknúť škoda, Poskytovateľ sa zaväzuje skryté vady odstrániť na vlastné náklady, v primeranej lehote stanovenej Objednávateľom a uhradiť prípadné škody vzniknuté jeho konaním, opomenutím konania alebo dodaním vadného plnenia.
5. Pokiaľ nie je písomne dohodnuté inak, záväzky Poskytovateľa v súvislosti s vadami plnenia, skrytými vadami alebo zárukou za kvalitu, či inou zárukou za písomné výstupy budú posudzované v rozsahu ustanovení tohto článku a v súlade s platnou legislatívou SR. Za vadu, za ktorú zodpovedá Poskytovateľ, sa považuje nesúlad plnenia Poskytovateľa, vrátane osôb konajúcich za Poskytovateľa alebo pre Poskytovateľa, s touto Rámcovou dohodou v znení jej prípadných dodatkov a objednávkou v znení jej prípadných dodatkov a záväznými predpismi SR a EÚ. Za vadu sa považuje tiež stav, kedy sa nedosiahol účel a/alebo cieľ stanovený touto Rámcovou dohodou.
6. Zmluvné strany sa dohodli na záručnej dobe za jednotlivé poskytnuté audítorské služby a riadne odovzdané a prevzaté výstupy v trvaní päť rokov od ukončenia poslednej finančnej operácie v rámci plnenia predmetu tejto Rámcovej dohody, pokiaľ si zmluvné strany nedohodnú dlhšiu záručnú dobu.
7. Zmluvné strany sa zaväzujú, že všetky finančné záväzky, vrátane zmluvných pokút, sankcií a náhrady škody   
   si budú uhrádzať na bankové účty uvedené v záhlaví tejto Rámcovej dohody alebo preukázateľne písomne oznámené druhej zmluvnej strane.

**Článok 5. Právne vzťahy**

5.1 Právne vzťahy medzi Objednávateľom a Poskytovateľom sa riadia podmienkami a dojednaniami tejto Rámcovej dohody, prípadnými dodatkami k Rámcovej dohode, objednávkou a prípadnými dodatkami k objednávke, relevantnou dokumentáciou z verejného obstarávania, ako aj príslušnými ustanoveniami Obchodného zákonníka a ostatnou platnou legislatívou SR vzťahujúcou sa k tejto Rámcovej dohode.

5.2 Neoddeliteľnou súčasťou tejto Rámcovej dohody je:

* Príloha č. 1 – Čiastkové ciele auditu pri systémovom audite PCS SK – AT,
* Príloha č. 2 – Čiastkové ciele auditu pri audite operácií PCS SK – AT,
* Príloha č. 3 – Vyhlásenie o nezávislosti a odbornej spôsobilosti,
* Príloha č. 4 – Požiadavky odbornej spôsobilosti, ktoré musia spĺňať experti Poskytovateľa   
  v zmysle dokumentácie z verejného obstarávania,
* Príloha č. 5 – Zoznam subdodávateľov Poskytovateľa,
* Príloha č. 6 – Vyhlásenie Poskytovateľa o zabezpečení dodržiavania nezávislosti počas trvania Rámcovej dohody,
* Príloha č. 7 – Pravidlá prístupu tretích strán na Ministerstve financií SR.

**Článok 6. Vyhlásenia Poskytovateľa**

1. Ku dňu uzavretia tejto Rámcovej dohody Poskytovateľ samostatne vyhlasuje a ručí Objednávateľovi, že:
   1. je osobou oprávnenou uzavrieť túto Rámcovú dohodu, uplatňovať svoje práva a plniť svoje záväzky vyplývajúce z tejto Rámcovej dohody;
   2. nie je osobou:
   3. na majetok ktorej bol vyhlásený konkurz alebo povolená reštrukturalizácia,
   4. na majetok ktorej prebieha výkon súdneho rozhodnutia,
   5. ktorej majetok je predmetom takého súdneho konania, exekučného konania, arbitráže, či správneho konania, ktorých výsledok by mohol podstatne ovplyvniť schopnosť Poskytovateľa plniť záväzky   
      na základe tejto Rámcovej dohody, alebo
   6. u ktorej preukázateľne nastala skutočnosť, ktorá môže viesť k výmazu z Registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „zákon č. 315/2016 Z. z“),
   7. uzavretie a plnenie tejto Rámcovej dohody zo strany Poskytovateľa nie je a nebude v rozpore:
   8. so žiadnym zákonom alebo iným právnym predpisom platným pre Poskytovateľa,
   9. s Konštitučnými dokumentmi a inými vnútornými dokumentmi Poskytovateľa,
   10. so žiadnou zmluvou, dojednaním alebo iným dokumentom záväzným pre Poskytovateľa.
2. Poskytovateľ podpisom tejto Rámcovej dohody výslovne vyhlasuje, že v spoločnosti Poskytovateľa nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014   
   o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) 2022/576 z 8. apríla 2022. Poskytovateľ podpisom tejto Rámcovej dohody predovšetkým vyhlasuje, že:
   * + 1. nie je ruským štátnym príslušníkom, ani fyzickou alebo právnickou osobou, subjektom alebo orgánom   
          so sídlom v Rusku,
       2. nie je právnickou osobou, subjektom alebo orgánom, ktorého z viac ako 50 % priamo alebo nepriamo vlastní subjekt uvedený pod písmenom a) vyššie,
       3. nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod písmenami a), b) vyššie,
       4. subdodávatelia, dodávatelia alebo subjekty, na ktorých sa Poskytovateľ spolieha a na ktorých pripadá plnenie viac ako 10% hodnoty zákazky (zmluvy) nie sú subjektmi uvedenými pod písmenami a), b), c) vyššie.
3. Poskytovateľ podpisom tejto Rámcovej dohody výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) 2022/581 z 8. apríla 2022 (ďalej len „Osoby na sankčných zoznamoch“). Poskytovateľ podpisom tejto zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenia Rady (EÚ).
4. Poskytovateľ podpisom tejto zmluvy výslovne vyhlasuje, že plnením podľa tejto Rámcovej dohody nedôjde k rozporu so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.
5. Za účelom vylúčenia pochybností Poskytovateľ berie na vedomie a vyhlasuje, že v prípade, ak sa budú na strane Poskytovateľa ako zmluvnej strany podieľať viaceré subjekty, vyhlásenia podľa bodu 6.2 až 6.4 tohto článku   
   6 Rámcovej dohody sa v plnom rozsahu vzťahujú na všetky subjekty na strane Poskytovateľa.
6. Poskytovateľ sa zaväzuje zabezpečiť pravdivosť vyhlásení uvedených v bode 6.3 a 6.4 tohto článku Rámcovej dohody po celú dobu platnosti a účinnosti Rámcovej dohody. V prípade, ak sa kedykoľvek v priebehu trvania Rámcovej dohody preukáže nepravdivosť ktoréhokoľvek vyhlásenia Poskytovateľa podľa vyššie uvedených bodov 6.2 a/alebo 6.3 a/alebo 6.4, uvedená skutočnosť predstavuje podstatné porušenie tejto Rámcovej dohody zo strany Poskytovateľa, zakladajúce oprávnenie Objednávateľa odstúpiť od tejto Rámcovej dohody s účinnosťou ku dňu doručenia oznámenia o odstúpení od Rámcovej dohody Poskytovateľovi, a to bez akéhokoľvek nároku Poskytovateľa na náhradu škody.
7. Poskytovateľ berie na vedomie, že v prípade, ak sa preukáže nepravdivosť ktoréhokoľvek vyhlásenia Poskytovateľa podľa bodu 6.3 tohto článku Rámcovej dohody, bude Objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 6.3 tohto článku Rámcovej dohody a na základe dohody zmluvných strán Objednávateľovi zároveň vzniká nárok na úhradu zmluvnej pokuty voči Poskytovateľovi vo výške plnení poskytnutých Poskytovateľovi Objednávateľom podľa ustanovení tejto Rámcovej dohody za obdobie, počas ktorého bola preukázaná nepravdivosť vyhlásenia podľa bodu 6.3 tohto článku Rámcovej dohody.

**Článok 7. Zodpovednosť za škodu**

7.1 Poskytovateľ zodpovedá za prípadné škody, ktoré vzniknú Objednávateľovi v súvislosti s plnením, resp. v dôsledku neposkytnutého plnenia predmetu tejto Rámcovej dohody a/alebo objednávky v plnom rozsahu. Zodpovednosti za škodu sa zbaví, iba ak preukáže okolnosti vylučujúce zodpovednosť v zmysle ustanovenia   
§ 374 Obchodného zákonníka v znení neskorších predpisov.

7.2 Poskytovateľ má nárok na náhradu škody spôsobenej omeškaním Objednávateľa so splnením peňažného záväzku len v rozsahu, v akom táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky, alebo ich súčtom.

**Článok 8. Zmluvné pokuty a sankcie**

* 1. Objednávateľ má právo na zmluvnú pokutu, a to:

1. zmluvnú pokutu vo výške 1 % z celkovej ceny záväzne objednaného plnenia stanovenej v objednávke/dodatku k objednávke v prípade porušenia povinností Poskytovateľa vykonávať audit primerane podľa platných postupov pre výkon vládneho auditu a metodických usmernení vypracovaných Objednávateľom, podľa príslušnej legislatívy EÚ a podľa medzinárodne uznávaných audítorských štandardov podľa bodu 2.11 a/alebo povinnosti Poskytovateľa vypracovať výstupy podľa bodu 2.28 tejto Rámcovej dohody,
2. zmluvnú pokutu vo výške 0,1 % z celkovej ceny záväzne objednaného plnenia stanovenej v objednávke/dodatku k objednávke v prípade omeškania Poskytovateľa s plnením lehoty na realizáciu predmetu objednávky/dodatku k objednávke alebo jej čiastkového plnenia, a to za každý deň takéhoto omeškania,
3. zmluvnú pokutu vo výške 0,1 % z celkovej ceny záväzne objednaného plnenia stanovenej v objednávke/dodatku k objednávke v prípade omeškania Poskytovateľa s riadnym odovzdaním plnenia predmetu objednaného plnenia podľa bodu 4.6 tejto Rámcovej dohody, a to za každý deň takéhoto omeškania.
   1. Objednávateľ má právo na zmluvnú pokutu v sume 5 000,00 eur (slovom: päť tisíc eur) v prípade, ak finálne znenie výstupov vypracovaných Poskytovateľom v zmysle bodu 2.13 tejto Rámcovej dohody nebude v oboch jazykových variáciách významovo rovnaké.
   2. Objednávateľ má právo na zmluvnú pokutu v sume 20 000,00 eur (slovom: dvadsať tisíc eur) v prípade nedodržania nezávislosti vyžadovanej pri plnení objednávky podľa bodu 2.26 a 3.5 tejto Rámcovej dohody.
   3. Objednávateľ má právo na zmluvnú pokutu v sume 20 000,00 eur (slovom: dvadsať tisíc eur) v prípade použitia výstupov v rozpore s bodom 2.29 alebo nedodržania povinnosti mlčanlivosti Poskytovateľa podľa bodu 18.3 tejto Rámcovej dohody.
   4. Objednávateľ má právo na zmluvnú pokutu v sume 10 000,00 eur (slovom: desať tisíc eur) v prípade,   
      ak si Poskytovateľ vyžiada a/alebo použije doklady, písomnosti a informácie od auditovaného subjektu nad rámec rozsahu vykonávaného auditu v rámci vystavenej objednávky/dodatkov k objednávke.
   5. Objednávateľ má právo na zmluvnú pokutu v sume 20 000,00 eur (slovom: dvadsať tisíc eur), ak Poskytovateľ porušil alebo riadne a úplne nevykonal povinnosť týkajúcu sa subdodávateľov, uvedenú v bode 19.2 a 19.3 tejto Rámcovej dohody.
   6. Objednávateľ má právo na zmluvnú pokutu v sume 20 000,00 eur (slovom: dvadsať tisíc eur), ak Poskytovateľ nebude mať pre potreby plnenia tejto Rámcovej dohody k dispozícii expertov v súlade s bodom 3.8 a 3.9 tejto Rámcovej dohody.
   7. Objednávateľ má právo na zmluvnú pokutu 1 000,00 eur (slovom: jeden tisíc eur) za každý deň existencie dôvodu vzniku práva na odstúpenie od Rámcovej dohody v zmysle § 15 ods. 1 zákona č. 315/2016 Z. z. Právo na zmluvnú pokutu zaniká, ak Objednávateľ odstúpi od Rámcovej dohody v súlade s § 15 ods. 1 zákona č. 315/2016 Z. z.
   8. Objednávateľ má právo na zmluvnú pokutu vo výške 1 000,00 eur (slovom: jeden tisíc eur) v prípade porušenia podmienok na zabezpečenie informačnej bezpečnosti Ministerstva financií SR vyplývajúcich z Prílohy č. 7 Rámcovej dohody zo strany Poskytovateľa, a to za každé jednotlivé porušenie osobitne.
   9. Uplatnením zmluvnej pokuty nie je dotknuté právo Objednávateľa na náhradu škody prevyšujúcej výšku zmluvnej pokuty a ujmy, ktorá mu tým vznikne.
   10. V prípade omeškania Objednávateľa so splnením peňažného záväzku alebo jeho časti, je Objednávateľ v súlade s § 369a) Obchodného zákonníka v znení zákona č. 9/2013 Z. z. povinný platiť z nezaplatenej sumy úroky z omeškania v sadzbe podľa Nariadenia vlády SR č. 21/2013 Z. z., ak o ich zaplatenie Poskytovateľ požiada.
   11. Objednávateľ nie je v omeškaní a nie je povinný plniť, čo mu ukladá táto Rámcová dohoda, ak nastanú dôvody podľa § 15 ods. 2 zákona č. 315/2016 Z. z.

**Článok 9. Informačná povinnosť**

9.1 Poskytovateľ sa zaväzuje, že bude Objednávateľa informovať o všetkých závažných skutočnostiach a zmenách, ktoré môžu mať vplyv na schopnosť ktorejkoľvek strany plniť svoje záväzky. Ide najmä o zmeny v spoločnosti, akými sú napr. zmena obchodného sídla alebo štatutárnych zástupcov spoločnosti, prevod/prechod väčšiny vlastníckych podielov v dôsledku zlúčenia, splynutia, rozdelenia alebo nadobudnutia obchodných podielov treťou osobou, rozhodnutie o zrušení spoločnosti alebo o predaji podniku alebo časti podniku, zánik alebo odňatie poverenia na výkon podnikateľskej činnosti a pod. Ak Poskytovateľ poruší povinnosť informovať o vyššie uvedených zmenách Objednávateľa, nesie zodpovednosť za všetky škody, ktoré vzniknú Objednávateľovi v dôsledku porušenia tejto povinnosti.

**Článok 10. Povinnosti zmluvných strán**

* 1. Okrem povinností uvedených v tejto Rámcovej dohode a/alebo objednávke vystavenej na Poskytovateľa je Poskytovateľ v prípade relevantnosti povinný strpieť výkon kontroly/auditu/overovania osobami oprávnenými vykonávať kontrolu/audit/overovanie v súvislosti s dodávanými službami a poskytnúť im všetku potrebnú súčinnosť, a to kedykoľvek počas platnosti a účinnosti tejto Rámcovej dohody, ako aj do termínov stanovených   
     pre Objednávateľa v zmluvných vzťahoch s príslušnými orgánmi zapojenými do implementácie fondov EÚ, v rámci ktorých si Objednávateľ nárokuje financovanie výdavkov uhradených Poskytovateľovi, ktoré vznikli s plnením tejto Rámcovej dohody (spravidla minimálne do uplynutia piatich rokov od ukončenia poslednej finančnej operácie v rámci predmetu tejto Rámcovej dohody).
  2. Oprávnené osoby na výkon kontroly/auditu/overovania na mieste podľa bodu 10.1 tejto Rámcovej dohody v súvislosti s predmetom Rámcovej dohody, resp. objednávky sú najmä:

1. zástupcovia riadiaceho orgánu PCS SK – AT,
2. Ministerstvo financií SR ako orgán auditu, jeho spolupracujúce orgány (najmä Úrad vládneho auditu) a osoby poverené na výkon kontroly/auditu,
3. Najvyšší kontrolný úrad SR,
4. splnomocnení zástupcovia Európskej komisie a Európskeho dvora audítorov,
5. orgán zabezpečujúci ochranu finančných záujmov EÚ, Európsky úrad pre boj proti podvodom,
6. osoby prizvané alebo poverené orgánmi/subjektami uvedenými v písm. a) až e) v súlade s príslušnými právnymi predpismi SR a právnymi aktami EÚ.
   1. Poskytovateľ sa v prípade požiadavky Objednávateľa zaväzuje umožniť v rámci výkonu auditu účasť audítorov z príslušných orgánov Rakúskej spolkovej republiky, národných kontrolórov spolkových krajín Burgenland, Dolné Rakúsko a Viedeň a zástupcov Spoločného sekretariátu Viedeň ako pozorovateľov.
   2. Zmluvné strany tejto Rámcovej dohody sa zaväzujú, že počas realizácie audítorských služieb vyplývajúcich z tejto Rámcovej dohody budú navzájom spolupracovať a vyvinú maximálne úsilie a súčinnosť, aby bola Rámcová dohoda realizovaná v súlade s jej predmetom.
   3. Poskytovateľ sa zaväzuje postupovať pri plnení predmetu tejto Rámcovej dohody a na jej základe vystavenej objednávky s odbornou starostlivosťou a dodať predmet Rámcovej dohody na základe vystavenej objednávky podľa svojich najlepších schopností a v súlade s podmienkami tejto Rámcovej dohody, resp. vystavenej objednávky.
   4. V nadväznosti na povinnosti uvedené v bode 10.4 tejto Rámcovej dohody sa Poskytovateľ zaväzuje sledovať zmeny všetkých dokumentov týkajúcich sa požadovaných audítorských služieb (predovšetkým legislatívneho a metodického charakteru) prijímané orgánmi EÚ a orgánmi verejnej správy a bez zbytočného odkladu upozorniť Objednávateľa na dôležité skutočnosti vzťahujúce sa na predmet plnenia tejto Rámcovej dohody.
   5. Poskytovateľ je povinný bezodkladne upozorniť Objednávateľa na vecnú nesprávnosť jeho pokynov alebo na také skutočnosti, ktoré bránia riadne zrealizovať predmet plnenia. V takom prípade je Poskytovateľ povinný postupovať podľa pokynov Objednávateľa len vtedy, ak Objednávateľ aj po predchádzajúcom písomnom upozornení Poskytovateľa trval na plnení podľa svojich pokynov. Poskytovateľ nie je povinný postupovať podľa pokynov Objednávateľa, ak by tieto pokyny boli v rozpore s touto Rámcovou dohodou a/alebo objednávkou, resp. s relevantnou účinnou právnou úpravou.
   6. Poskytovateľ je povinný oznámiť Objednávateľovi všetky okolnosti, ktoré zistil v súvislosti s plnením predmetu Rámcovej dohody a/alebo objednávky, ktoré môžu mať vplyv na zmenu pokynov Objednávateľa, pričom   
      od pokynov Objednávateľa, ktoré boli Poskytovateľovi oznámené v súvislosti s poskytovaním audítorských služieb podľa tejto Rámcovej dohody a/alebo objednávky, sa môže Poskytovateľ odchýliť, len ak to Objednávateľ výslovne v konkrétnom prípade nezakáže a zároveň je to nevyhnutné v záujme Objednávateľa a Poskytovateľ nemôže včas dostať jeho súhlas.

**Článok 11. Vzájomná komunikácia strán**

11.1 S poukázaním na príslušné články tejto Rámcovej dohody, ktoré upravujú otázky vzájomnej komunikácie medzi stranami, akékoľvek oznámenia, žiadosti, upomienky, výzvy alebo iné informácie, ktoré majú byť vykonané v súlade s touto Rámcovou dohodou, musia mať písomnú formu, ak nie je dohodnuté inak. Takéto zásielky   
vo forme oznámenia, žiadosti, upomienky, výzvy alebo iné informácie budú považované za riadne doručené druhej zmluvnej strane, ak budú prijaté zmluvnou stranou, ktorej boli adresované na kontaktné adresy Objednávateľa a Poskytovateľa podľa bodu 11.3 tejto Rámcovej dohody. Za deň doručenia zásielky zmluvnej strane, ktorej bola adresovaná sa považuje takisto deň,

* 1. v ktorom ju táto zmluvná strana odmietla prijať,
  2. ktorým márne uplynula odberná lehota pre jej vyzdvihnutie si na pošte, alebo
  3. v ktorý bola na nej zamestnancom pošty vyznačená poznámka, že „adresát sa odsťahoval”, „adresát   
     je neznámy” alebo iná poznámka, ktorá podľa poštového poriadku znamená nedoručiteľnosť zásielky.

11.2 Ak z tejto Rámcovej dohody nevyplýva inak, môžu sa informácie, ktoré nezakladajú vznik, zmenu alebo zánik tejto Rámcovej dohody a jej prípadných dodatkov, uvedené v bode 11.1 tejto Rámcovej dohody, týkajúce sa vzájomnej komunikácie, považovať za doručené druhej zmluvnej strane aj po ich zaslaní elektronicky na e-mailové adresy uvedené v bode 11.3 tejto Rámcovej dohody, kontaktným osobám podľa bodu 11.4 tejto Rámcovej dohody, prípadne iným osobám dohodnutým obidvomi zmluvnými stranami. V takom prípade sa považujú za doručené,   
ak prijímajúca strana zašle potvrdenie o ich prijatí odosielajúcej strane. Tieto informácie si strany zašlú formou šifrovania dát, pokiaľ o to ktorákoľvek strana požiada.

11.3 Kontaktné adresy pre komunikáciu sú:

1. v prípade Objednávateľa:

Adresa: Štefanovičova 5, 817 82 Bratislava 15

Tel: +421 2 5958 2145

E-mail: [vladimira.zacharidesova@mfsr.sk](mailto:vladimira.zacharidesova@mfsr.sk)

1. v prípade Poskytovateľa:

Adresa:

Tel:

E-mail:

11.4 Objednávateľ a Poskytovateľ sa zaväzujú písomne si navzájom oznámiť kontaktné osoby pre komunikáciu   
pre potrebu realizácie Rámcovej dohody, pre schvaľovanie predbežnej objednávky, schvaľovanie a podpisovanie špecifikácie objednávky a prípadných dodatkov k objednávke podľa článku 3 tejto Rámcovej dohody,   
a to do piatich pracovných dní od nadobudnutia účinnosti tejto Rámcovej dohody.

11.5 Strany tejto Rámcovej dohody sa dohodli, že v prípade pokiaľ nastane zmena údajov uvedených v bode 11.3 alebo 11.4 tejto Rámcovej dohody, pre jej akceptáciu postačuje včasné písomné oznámenie druhej strane Rámcovej dohody.

**Článok 12. Postúpenie práv a povinností**

12.1 Táto Rámcová dohoda a na základe nej vystavená objednávka zaväzujú aj prípadných právnych nástupcov zmluvných strán bez ohľadu na to, či u niektorej zo strán tejto Rámcovej dohody došlo k zmene právnej formy, zlúčeniu, splynutiu alebo rozdeleniu. Zmena Rámcovej dohody z dôvodu nahradenia pôvodného Poskytovateľa novým Poskytovateľom sa vykoná v súlade s príslušnými ustanoveniami ZoVO.

12.2 Žiadna zmluvná strana nie je oprávnená postúpiť akékoľvek práva alebo povinnosti na tretiu stranu   
bez predchádzajúceho písomného súhlasu druhej zmluvnej strany.

**Článok 13. Ukončenie zmluvného vzťahu**

* 1. Zmluvné strany môžu túto Rámcovú dohodu písomne ukončiť dohodou, odstúpením, prípadne vypovedaním Rámcovej dohody v zmysle ďalších bodov tohto článku.
  2. Odstúpenie od Rámcovej dohody a výpoveď je potrebné písomne doručiť druhej zmluvnej strane tejto Rámcovej dohody.
  3. Zmluvné strany sa dohodli, že v prípade podstatného porušenia tejto Rámcovej dohody majú právo od tejto Rámcovej dohody odstúpiť, a to bez nároku na odstupné. Odstúpením od tejto Rámcovej dohody zanikajú všetky práva a povinnosti zmluvných strán z tejto Rámcovej dohody, ako aj dotknutej objednávky. Odstúpenie   
     od Rámcovej dohody sa nedotýka nároku oprávnenej zmluvnej strany na náhradu škody vzniknutej porušením tejto Rámcovej dohody povinnou zmluvnou stranou a na uplatnenie zmluvnej pokuty a sankcií. Odstúpenie od Rámcovej dohody je účinné dňom doručenia oznámenia o odstúpení od Rámcovej dohody druhej zmluvnej strane alebo dňom uvedenom v oznámení o odstúpení, ak je neskorší ako deň doručenia predmetného oznámenia. Zmluvné strany sa dohodli, že v prípade odstúpenia od Rámcovej dohody Rámcová dohoda zaniká a v prípade, ak realizácia objednávky ešte nebola ukončená schválením Akceptačného protokolu zo strany Objednávateľa, zaniká Poskytovateľovi nárok na odmenu, a to dňom zániku tejto Rámcovej dohody.   
     Pre zamedzenie pochybností platí, že vzájomne poskytnuté plnenia do dňa zániku Rámcovej dohody si zmluvné strany ponechajú v plnom rozsahu.
  4. Rámcovú dohodu je možné vypovedať zo strany Objednávateľa kedykoľvek aj bez uvedenia výpovedného dôvodu s trojmesačnou výpovednou lehotou. Poskytovateľ je oprávnený vypovedať túto Rámcovú dohodu v prípade preukázaného závažného porušenia povinností Objednávateľa vyplývajúcich z tejto Rámcovej dohody s trojmesačnou výpovednou lehotou. Zmluvné strany sa dohodli, že výpovedná lehota začína plynúť od prvého dňa nasledujúceho kalendárneho mesiaca, v ktorom bola výpoveď doručená druhej zmluvnej strane.
  5. Zmluvné strany tejto Rámcovej dohody berú na vedomie, že v prípade vypovedania Rámcovej dohody zaniká táto Rámcová dohoda uplynutím výpovednej lehoty, avšak plnenie objednávky, ktorej realizácia ešte nebola ukončená schválením Akceptačného protokolu zo strany Objednávateľa, zanikne až jej splnením, pokiaľ sa zmluvné strany nedohodnú inak.
  6. Zmluvné strany sa dohodli, že za podstatné porušenie Rámcovej dohody budú považovať najmä:

1. omeškanie Poskytovateľa s dodaním plnenia alebo čiastkového plnenia, pokiaľ bolo dohodnuté, a to o viac ako desať kalendárnych dní,
2. neodstránenie vád poskytnutého plnenia ani v dodatočnej lehote, stanovenej Objednávateľom na odstránenie vád,
3. neodstránenie skrytých vád zistených po odovzdaní objednaného plnenia v primeranej lehote stanovenej Objednávateľom,
4. objektívne neodôvodnené neodsúhlasenie znenia predbežnej objednávky podľa bodu 3.4 tejto Rámcovej dohody, resp. objektívne neodôvodnené neplnenie objednávky a/alebo dodatku k objednávke,
5. opakovaná a dostatočne objektívne neodôvodnená neúčasť zástupcov zmluvných strán na pracovných stretnutiach organizovaných v zmysle bodu 3.13 tejto Rámcovej dohody,
6. nedodržanie nezávislosti podľa bodu 2.26 a 3.5 tejto Rámcovej dohody,
7. nedodržanie povinnosti Poskytovateľa zabezpečiť na plnenie tejto Rámcovej dohody minimálny počet odborne spôsobilých expertov podľa článku 3.8 a 3.9 tejto Rámcovej dohody,
8. nedodržanie povinnosti mlčanlivosti Poskytovateľa podľa bodu 18.2 a 18.3 tejto Rámcovej dohody,
9. porušenie povinnosti týkajúcej sa subdodávateľa podľa bodu 19.2 a 19.3 tejto Rámcovej dohody,
10. porušenie povinnosti zápisu do registra partnerov verejného sektora podľa bodu 19.6 až 19.8 tejto Rámcovej dohody,
11. použitie údajov získaných pri poskytovaní audítorských služieb v rozpore s bodom 2.29 tejto Rámcovej dohody.
    1. V prípade ukončenia tohto zmluvného vzťahu si zmluvné strany ponechajú vzájomne poskytnuté plnenia, ktoré v súlade s touto Rámcovou dohodou oprávnene prijali od druhej zmluvnej strany, pokiaľ sa strany nedohodnú inak.
    2. V prípade, ak Objednávateľ v dôsledku neodstránenia skrytých vád odstúpi od tejto Rámcovej dohody, Poskytovateľ sa zaväzuje vrátiť Objednávateľovi všetky plnenia súvisiace s predmetom objednávky, v rámci plnenia ktorej boli skryté vady zistené. Tým nie je dotknuté právo Objednávateľa na uplatnenie náhrady škody a zmluvnej pokuty, na ktorú vznikol Objednávateľovi nárok.
    3. Poskytovateľ berie na vedomie a podpisom tejto Rámcovej dohody súhlasí s tým, že Objednávateľ je oprávnený bez akýchkoľvek sankcií odstúpiť od tejto Rámcovej dohody a od objednávky vystavenej Objednávateľom v čase, kedy ešte nedošlo k plneniu z tejto Rámcovej dohody, a to v prípade, ak výsledky administratívnej finančnej kontroly vykonanej riadiacimi orgánmi operačných programov neumožnia Objednávateľovi financovanie výdavkov vzniknutých v súvislosti s realizáciou tejto Rámcovej dohody. Odstúpenie od Rámcovej dohody je účinné dňom doručenia oznámenia o odstúpení od Rámcovej dohody. Zmluvné strany v tomto prípade nemajú nárok na odstupné.

**Článok 14. Doba platnosti a účinnosti Rámcovej dohody**

14.1 Táto Rámcová dohoda sa uzatvára na dobu určitú v trvaní odo dňa nadobudnutia účinnosti Rámcovej dohody do uplynutia 48 mesiacov od začiatku jej účinnosti alebo do vyčerpania finančného limitu tejto Rámcovej dohody, podľa toho, ktorá skutočnosť nastane skôr. Táto Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.

**Článok 15. Salvátorská doložka**

15.1 V prípade, že sa ktorékoľvek z ustanovení tejto Rámcovej dohody ukáže byť v ľubovoľnom rozsahu neplatným, neúčinným alebo nevykonateľným, bude toto ustanovenie nahradené takým platným, účinným a vykonateľným ustanovením, ktoré sa bude čo najmenej odlišovať od princípov dohodnutých v tejto Rámcovej dohode. Ostatné ustanovenia tejto Rámcovej dohody zostanú nedotknuté.

**Článok 16. Súhlas so sprístupnením informácií, vyhlásenie k spracúvaniu osobných údajov**

* 1. Strany berú na vedomie a súhlasia, že podmienky uzatvorenia Rámcovej dohody ako aj objednávky bude Objednávateľ povinný v zákonom stanovenom rozsahu sprístupniť a/alebo zverejniť v súlade s podmienkami zákona o slobodnom prístupe k informáciám.

16.2 Poskytovateľ berie na vedomie, že spracúvanie osobných údajov Objednávateľom, ktoré Poskytovateľ ako uchádzač uviedol v ponuke a v tejto Rámcovej dohode, je zákonné, vykonávané v súlade so zákonom   
č. 18/2018 Z. z. o ochrane osobných údajov a o zmene a doplnení niektorých zákonov (ďalej len „ZoOU“), a dobrými mravmi a na relevantnom právnom základe.

**Článok 17. Zmeny Rámcovej dohody a oddeliteľnosť jej ustanovení**

* 1. Pokiaľ v tejto Rámcovej dohode nie je uvedené inak, prípadné zmeny, úpravy a doplnenia tejto Rámcovej dohody môžu byť vykonané iba na základe písomnej dohody oboch zmluvných strán vo forme jej číslovaných dodatkov, podpísaných oprávnenými zástupcami oboch zmluvných strán, a len v prípadoch, ak takéto zmeny nebudú v rozpore s platnými právnymi predpismi Slovenskej republiky a/alebo EÚ, ktorými je Slovenská republika viazaná.
  2. Formálna zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných údajoch, zmena čísla účtu alebo iná zmena, ktorá má vo vzťahu k tejto Rámcovej dohode iba deklaratórny účinok) alebo zmena v subjekte Poskytovateľa, ku ktorej dôjde na základe všeobecne záväzného právneho predpisu, nie je zmenou, ktorá pre svoju platnosť vyžaduje zmenu tejto zmluvy. To znamená, že takúto zmenu oznámi jedna zmluvná strana druhej zmluvnej strane bezodkladne spôsobom dohodnutým v článku 11 Rámcovej dohody a premietne sa do tejto Rámcovej dohody pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, odkaz na príslušný právny predpis a podobne. Oznámenie musí byť v prípade Poskytovateľa podpísané štatutárnym zástupcom, resp. osobou oprávnenou konať v mene Poskytovateľa, v prípade Objednávateľa podpísané osobou oprávnenou konať v mene Objednávateľa, resp. kontaktnou osobou Objednávateľa.
  3. Zmeny rozsahu Rámcovej dohody je možné vykonať v zmysle príslušných ustanovení ZoVO. Takouto zmenou nemožno meniť charakter Rámcovej dohody.
  4. V prípade, ak sa ktorékoľvek ustanovenie tejto Rámcovej dohody stane nezákonným, neplatným alebo nevymáhateľným v ktorejkoľvek jurisdikcii, toto neovplyvňuje zákonnosť, platnosť alebo vymáhateľnosť ostatných ustanovení tejto Rámcovej dohody v príslušnej jurisdikcii alebo zákonnosť, platnosť a vymáhateľnosť ustanovení tejto Rámcovej dohody v ktorejkoľvek inej jurisdikcii.
  5. Podmienky tejto Rámcovej dohody, ktoré svojou povahou presahujú dobu platnosti Rámcovej dohody, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.

Článok 18. Mlčanlivosť

* 1. Poskytovateľ v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Všeobecné nariadenie o ochrane údajov“) a so ZoOU, zabezpečí poučenie svojich zamestnancov a všetkých osôb, ktoré v rámci plnenia tejto Rámcovej dohody budú mať prístup na pracovisko Objednávateľa a pracoviská auditovaných subjektov, resp. by sa mohli v rámci plnenia predmetu tejto Rámcovej dohody dostať do kontaktu s osobnými údajmi Objednávateľa a auditovaných subjektov, a to najmä s dôrazom   
     na povinnosť zachovávania mlčanlivosti podľa ustanovenia § 79 ZoOU a sankciami za porušenie zachovávania tejto mlčanlivosti podľa ustanovenia § 104 ZoOU.
  2. Poskytovateľ sa zaväzuje dodržiavať ďalšie pokyny Objednávateľa, príp. auditovaných subjektov za účelom zachovávania mlčanlivosti, o ktorých ho Objednávateľ, príp. auditované subjekty so súhlasom Objednávateľa preukázateľným spôsobom oboznámili.
  3. Poskytovateľ sa zaväzuje zabezpečiť plnenie povinnosti zachovávania mlčanlivosti osôb plniacich jeho úlohy v rámci realizácie plnenia tejto Rámcovej dohody a  objednávky. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu,   
     je Poskytovateľ povinný nahradiť Objednávateľovi škodu, ktorá mu porušením tejto povinnosti vznikla. Tým nie   
     je dotknuté právo Objednávateľa uplatniť si voči Poskytovateľovi zmluvnú pokutu v zmysle bodu 8.4 tejto Rámcovej dohody.
  4. Zmluvné strany súhlasia s tým, že po uzavretí tejto Rámcovej dohody nebudú bez súhlasu druhej zmluvnej strany alebo s výnimkou prípadov vyžadovaných všeobecne záväzným právnym predpisom používať, poskytovať alebo zverejňovať žiadne informácie týkajúce sa ich vzájomných vzťahov žiadnej tretej strane, a že budú dodržiavať mlčanlivosť o všetkých technických, záväzkových a iných informáciách získaných v budúcnosti od druhej zmluvnej strany alebo poskytnutých druhou zmluvnou stranou, vrátane akýchkoľvek informácií o predmete podnikania alebo o iných záležitostiach druhej zmluvnej strany. Zmluvné strany sa zaväzujú prijať opatrenia zabraňujúce zverejneniu alebo prezradeniu akýchkoľvek dôverných informácií o týchto záležitostiach. Týmto ustanovením budú zmluvné strany viazané aj po skončení platnosti tejto Rámcovej dohody. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu, alebo to táto Rámcová dohoda umožňuje, je zmluvná strana, ktorá porušila povinnosť mlčanlivosti, povinná nahradiť druhej zmluvnej strane škodu, ktorá jej porušením tejto povinnosti vznikla.

**Článok 19. Subdodávatelia a register partnerov verejného sektora**

1. Na poskytovanie niektorých plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto Rámcovej dohode právo uzatvárať subdodávateľské zmluvy. Tým nie   
   je dotknutá zodpovednosť Poskytovateľa za plnenie Rámcovej dohody a objednávky v súlade s § 41 ods. 8 ZoVO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
2. V prípade, ak má Poskytovateľ v čase uzavretia tejto Rámcovej dohody známych subdodávateľov, ich zoznam tvorí neoddeliteľnú súčasť tejto Rámcovej dohody ako Príloha č. 5. V zozname subdodávateľov vyhotovenom v súlade s § 41 ods. 3 ZoVO sú Poskytovateľom uvedené údaje v nasledovnom rozsahu:
   1. meno a priezvisko alebo obchodné meno, resp. názov,
   2. adresa pobytu alebo jeho sídlo,
   3. IČO alebo dátum narodenia, ak nebolo pridelené IČO,
   4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
   5. podiel zákazky, ktorý má v úmysle zadať subdodávateľom a predmet subdodávok.

Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi podľa predchádzajúcej vety, okrem údajov o podiele zákazky, a to najneskôr päť pracovných dní po tom, ako sa o zmene dozvedel.

1. Poskytovateľ je oprávnený zmeniť a/alebo doplniť subdodávateľa počas trvania Rámcovej dohody. Poskytovateľ je najneskôr pätnásť kalendárnych dní pred dňom zmeny alebo doplnenia subdodávateľa, povinný predložiť kontaktnej osobe Objednávateľa písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi, a to v rozsahu podľa bodu 19.2 toho článku. Zmena alebo doplnenie subdodávateľa podlieha súhlasu zo strany Objednávateľa.
2. V prípade zmeny/doplnenia subdodávateľa podľa predchádzajúceho bodu musí Poskytovateľ za takéhoto subdodávateľa predložením relevantných dokladov preukázať splnenie podmienok účasti týkajúcich sa osobného postavenia podľa § 32 ZoVO, a to najneskôr s podaním žiadosti o písomný súhlas pri zmene/doplnení experta subdodávateľa. Zároveň pri takomto subdodávateľovi nesmú existovať dôvody na vylúčenie podľa § 40 ods.   
   6 písm. a) až g) a ods. 7 a 8 ZoVO.
3. Objednávateľ je oprávnený požiadať Poskytovateľa, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo verejnom obstarávaní, ak má zmenený/nový subdodávateľ alebo zmenená/nová iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike podľa § 41 ods. 2 ZoVO. Poskytovateľ nesmie použiť   
   na plnenie Zmluvy subdodávateľa, ktorý má povinnosť zapísať sa do registra partnerov verejného sektora, ak má tento subdodávateľ v registri partnerov verejného sektora zapísaného konečného užívateľa výhod osobu uvedenú v § 11 ods. 1 písm. c) ZoVO.
4. Poskytovateľ, jeho subdodávatelia a subdodávatelia podľa zákona č. 315/2016 Z. z. musia byť v súlade   
   s § 11 ods. 1 ZoVO zapísaní do registra partnerov verejného sektora, a to počas celej doby trvania tejto Rámcovej dohody. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa zákona č. 315/2016 Z. z. Porušenie tejto povinnosti sa považuje za podstatné porušenie Rámcovej dohody a je dôvodom, ktorý oprávňuje Objednávateľa na odstúpenie od Rámcovej dohody a/alebo objednávky. Ďalej Poskytovateľ vyhlasuje, že ku dňu podpísania tejto Rámcovej dohody má ako partner verejného sektora alebo má osoba, ktorá plní povinnosti oprávnenej osoby pre Poskytovateľa v zmysle zákona č. 315/2016 Z. z., splnené všetky povinnosti, ktoré pre Poskytovateľa ako partnera verejného sektora alebo pre oprávnenú osobu vyplývajú zo zákona č. 315/2016 Z. z. a konečným užívateľom výhod nie je osoba uvedená v § 11 ods. 1 písm. c) ZoVO. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, Objednávateľ nie je v omeškaní s plnením podľa tejto Rámcovej dohody až do splnenia povinnosti Poskytovateľa, resp. oprávnenej osoby.
5. Prípadné vyčiarknutie subdodávateľa z registra partnerov verejného sektora počas trvania tejto Rámcovej dohody je Poskytovateľ povinný bezodkladne oznámiť Objednávateľovi. Poskytovateľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
6. Poskytovateľ vyhlasuje, že jeho subdodávatelia, ktorí sú mu v čase uzavretia tejto Rámcovej dohody známi a ktorí majú povinnosť byť zapísaní v registri partnerov verejného sektora, a majú sa podieľať na plnení tejto Rámcovej dohody, majú zapísaných konečných užívateľov výhod v registri partnerov verejného sektora a zároveň koneční užívatelia výhod zapísaní v registri partnerov verejného sektora nie sú osobami podľa § 11 ods. 1 písm. c) ZoVO.
7. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle   
   § 11 zákona č. 315/2016 Z. z. Kým Poskytovateľ nevykoná overenie identifikácie konečného užívateľa výhod, Objednávateľ nie je povinný plniť z Rámcovej dohody a/alebo objednávky a nedostane sa pri tom do omeškania.
8. Objednávateľovi vzniká právo odstúpiť od tejto Rámcovej dohody dňom právoplatnosti rozhodnutia o výmaze partnera verejného sektora z registra podľa § 12 a rozhodnutia o pokute z dôvodov podľa § 13 ods. 2 zákona č. 315/2016 Z. z., ako aj v prípade omeškania o viac ako tridsať kalendárnych dní so splnením povinnosti podľa § 10 ods. 2 tretej vety zákona č. 315/2016 Z. z. Kým Poskytovateľ nesplní svoje povinností podľa zákona č. 315/2016 Z. z., Objednávateľ nie je povinný plniť svoje záväzky z Rámcovej dohody a/alebo objednávky a nedostane sa pri tom do omeškania.

Článok 20. Komunikácia a viditeľnosť

20.1 Poskytovateľ sa zaväzuje dodržiavať povinnosť, aby Objednávateľom určené fyzické výstupy v rámci plnenia predmetu Rámcovej dohody obsahovali v prípade pokynu Objednávateľa informácie týkajúce sa komunikácie a viditeľnosti požadované v rámci PCS SK – AT, t. j. najmä odkaz na fond Európskej únie a znak Európskej únie, logo PCS SK – AT, resp. iné informačné náležitosti, ktorých uvedenie je Objednávateľ povinný zabezpečiť   
na výstupoch z projektov. Požadované informácie k zabezpečeniu komunikácie a viditeľnosti poskytne Objednávateľ Poskytovateľovi dostatočne vopred.

Článok 21. Výkon auditu

21.1 Podpisom tejto Rámcovej dohody Objednávateľ poveruje Poskytovateľa ako inú právnickú osobu, vrátane   
jej expertov, na výkon auditu, ktorý je predmetom tejto Rámcovej dohody, resp. vystavenej objednávky, vrátane prípadných dodatkov k týmto dokumentom.

21.2 V prípade potreby vystaví Objednávateľ pre Poskytovateľa pre zabezpečenie riadneho výkonu auditu písomný doklad v anglickom jazyku preukazujúci oprávnenie Poskytovateľa vykonávať audit na jednotlivých auditovaných subjektoch v mene Objednávateľa ako orgánu auditu pre PCS SK – AT.

Článok 22. Rozhodné právo a súdna príslušnosť

22.1 Táto Rámcová dohoda a jej výklad sa riadi právom Slovenskej republiky. Akýkoľvek spor vzniknutý na základe tejto Rámcovej dohody alebo v súvislosti s ňou (vrátane sporov ohľadne existencie, platnosti, výkladu, porušenia alebo ukončenia tejto Rámcovej dohody alebo dôsledkov jej neplatnosti) bude predložený na rozhodnutie príslušnému slovenskému súdu.

Článok 23. Protikorupčná doložka

1. Pri plnení tejto Rámcovej dohody sa Poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z.   
   o ochrane oznamovateľov protispoločenskej činnosti a o zmene a doplnení niektorých zákonov.
2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov alebo iných osôb konajúcich v jeho mene pri poskytovaní plnenia predmetu Rámcovej dohody neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty alebo poskytovať akékoľvek výhody, dary alebo pohostenia zamestnancovi Objednávateľa, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.
3. Pokiaľ všeobecne záväzné právne predpisy neustanovujú inak, Poskytovateľ sa zaväzuje bez zbytočného odkladu oznámiť primeranou formou Objednávateľovi akékoľvek podozrenie na porušenie akéhokoľvek ustanovenia tohto článku zmluvy a byť súčinný pri dôkladnom vyšetrení takéhoto podozrenia.
4. V prípade porušenia ktoréhokoľvek z vyššie uvedených ustanovení tohto článku Rámcovej dohody poskytovateľom je Objednávateľ oprávnený, aj bez predchádzajúceho upozornenia, odstúpiť od Rámcovej dohody s uvedením dôvodu odstúpenia, a to s účinnosťou odo dňa doručenia oznámenia o odstúpení od Rámcovej dohody bez toho, aby Poskytovateľovi vznikol akýkoľvek nárok zo zodpovednosti za odstúpenie Objednávateľa od Rámcovej dohody.
5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Poskytovateľ Objednávateľa v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku Rámcovej dohody.

Článok 24. Jazyk a vyhotovenia Rámcovej dohody

24.1 Táto Rámcová dohoda sa vyhotovuje v slovenskom jazyku. V prípade akéhokoľvek jej prekladu zo slovenského jazyka do akéhokoľvek iného jazyka zostáva verzia Rámcovej dohody v slovenskom jazyku rozhodujúca.

24.2 Táto Rámcová dohoda je vyhotovená v piatich (5) rovnopisoch. Objednávateľ dostane tri (3) vyhotovenia   
jej rovnopisov, Poskytovateľ dostane dve (2) vyhotovenia jej rovnopisov.

Článok 25. Záverečné vyhlásenie

25.1 Strany vyhlasujú, že si dôkladne prečítali a pochopili obsah tejto Rámcovej dohody, súhlasia s tým, že táto Rámcová dohoda je vyjadrením ich skutočnej a slobodnej vôle, na dôkaz čoho ju strany prostredníctvom svojich zástupcov uzatvárajú pripojením svojich podpisov.

**Za Objednávateľa: Za Poskytovateľa:**

V Bratislave, dňa \_\_\_\_\_\_\_\_\_\_\_\_\_ V Bratislave, dňa \_\_\_\_\_\_\_\_\_\_\_\_\_

Odtlačok pečiatky Objednávateľa Odtlačok pečiatky Poskytovateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Vladimír Kešjar

generálny tajomník služobného úradu titul, meno, priezvisko, funkcia

**Príloha č. 1 návrhu Rámcovej dohody: Čiastkové ciele auditu pri systémovom audite PCS SK – AT**

**Čiastkové ciele auditu pri systémovom audite PCS SK – AT**

|  |  |
| --- | --- |
| Čiastkový cieľ A | Overenie prijatia/splnenia opatrení na nápravu nedostatkov a na odstránenie príčin ich vzniku z predchádzajúcich auditov.[[3]](#footnote-3) |
| Čiastkový cieľ B | Overenie a získanie uistenia o riadnom fungovaní systému riadenia a kontroly PCS  SK – AT vo vzťahu k vybraným kľúčovým požiadavkám (KP) a relevantným oblastiam[[4]](#footnote-4) na úrovni auditovaného subjektu. |
| Čiastkový cieľ C | Overenie splnenia opatrení prijatých v nadväznosti na zistenia z auditov Európskej komisie (vrátane OLAF) a EDA.[[5]](#footnote-5) |

**Príloha č. 2 návrhu Rámcovej dohody: Čiastkové ciele auditu pri audite operácií PCS SK – AT**

**Čiastkové ciele auditu pri audite operácií PCS SK – AT**

|  |  |
| --- | --- |
| Čiastkový cieľ A | Získanie primeraného uistenia, že operácia bola vybraná v súlade s kritériami výberu pre PCS SK – AT, pričom táto operácia nebola hlavným partnerom/partnerom fyzicky dokončená ani úplne vykonaná pred podaním žiadosti o financovanie v rámci PCS SK – AT, bola vykonávaná v súlade s rozhodnutím o schválení a v čase auditu spĺňa všetky príslušné podmienky týkajúce sa jej funkčnosti, použitia a cieľov, ktoré sa majú dosiahnuť.  *(Čiastkový cieľ zahŕňa aj overenie oblastí:*   * *proces konania o ŽoNFP, jej súlad s výzvou a PCS SK – AT, správna aplikácia hodnotiacich a výberových kritérií;* * *Zmluva o NFP/Rozhodnutie o schválení ŽoNFP;* * *súlad realizácie projektu so Zmluvou o NFP (fyzická aj finančná realizácia: oprávnenosť výdavkov, oprávnenosť aktivít a ich fyzická realizácia, štátna pomoc, verejné obstarávanie, rovnosť príležitostí, pravidlá v oblasti životného prostredia, informovanosť a publicita, archivácia a pod.);* * *funkčnosť, udržateľnosť, dosahovanie cieľov projektu a merateľných ukazovateľov (indikátory);* * *podvod, kolúzne konanie, konflikt záujmov;* * *gold-plating.* |
| Čiastkový cieľ B | Získanie primeraného uistenia, že výdavky vykázané Európskej komisii zodpovedajú účtovným záznamom, a že požadované podklady preukazujú primeraný audítorský záznam (audit trail) v súlade s článkom 69 ods. 6 nariadenia Európskeho parlamentu a Rady (EÚ) 2021/1060.  *Poznámka:**Čiastkový cieľ zahŕňa aj overenie podkladov z účtovníctva auditovaného subjektu, prípadne tretích osôb, vrátane overenia správnosti a kompletnosti údajov evidovaných k overovaným výdavkov v účtovnom systéme orgánu vykonávajúceho účtovnú funkciu, ich správnosť, kompletnosť a úplnosť ako aj kompletnosť audit trailu výdavkov od vykázania hlavným partnerom/partnerom až po deklaráciu EK, vrátane overenia spoľahlivosti údajov.* |
| Čiastkový cieľ C | Získanie primeraného uistenia, že v prípade výdavkov deklarovaných Európskej komisii určených v súlade s článkom 53 ods. 1 písm. b), c), d) a f) a článkom 94 a 95 nariadenia Európskeho parlamentu a Rady (EÚ) 2021/1060 a v súlade s nariadením č. 2021/1059 predložené výstupy a výsledky, ktoré dokumentujú, že platby boli prijaté hlavným partnerom/partnerom, údaje o účastníkoch alebo iné záznamy týkajúce sa výstupov a výsledkov sú v súlade s informáciami predloženými Európskej komisii a požadované podklady preukazujú primeraný audítorský záznam (audit trail) v súlade s článkom 69 ods. 6 nariadenia Európskeho parlamentu a Rady (EÚ)2021/1060. |
| Čiastkový cieľ D | Získanie primeraného uistenia, že verejný príspevok bol hlavnému partnerovi/partnerovi vyplatený v súlade s čl. 74 ods. 1 nariadenia Európskeho parlamentu a Rady (EÚ) 2021/1060.  *Poznámka: Čiastkový cieľ zahŕňa overenie vyplatenia verejného príspevku, overenie stanovených lehôt, vrátane overenia pomeru financovania a zohľadnenia zistených nezrovnalostí.* |
| Čiastkový cieľ E | Získanie primeraného uistenia o spoľahlivosti údajov o ukazovateľoch a zodpovedajúcich cieľoch na posúdenie pokroku pri vykonávaní PCS SK – AT ako základu na monitorovanie, hodnotenie a preskúmanie výkonnosti. |

**Príloha č. 3 návrhu Rámcovej dohody: Vyhlásenie o nezávislosti a odbornej spôsobilosti**

Obchodné meno a sídlo Poskytovateľa

**Vyhlásenie o nezávislosti a odbornej spôsobilosti**

Ja dolu podpísaný (meno oprávneného zástupcu Poskytovateľa) čestne vyhlasujem, že

* Poskytovateľ a/alebo subdodávateľ
* je nezávislý v súlade so Štandardom IIA 1100 – Nezávislosť a objektivita a Štandardom ISSAI 130 – Etický kódex,
* je nezávislý od (*uvedie sa zoznam relevantných auditovaných subjektov prípadne oblastí, ktoré sú predmetom auditu v rámci príslušnej objednávky uzavretej v zmysle Rámcovej dohody, resp. všetkých relevantných orgánov zapojených do implementácie PCS SK – AT , ktoré sú overované auditom)*,
* je odborne, personálne a materiálne spôsobilý na vykonávanie auditov podľa medzinárodne uznávaných audítorských štandardov.
* experti (mená expertov, ktorí budú zúčastnení na realizácii objednávky uzavretej v zmysle predmetu Rámcovej dohody)
* sa nepodieľali na príprave a implementácii projektov, ktoré sú overované auditom.

V Bratislave, dňa \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis a funkcia oprávneného zástupcu Poskytovateľa)

**Príloha č. 4 návrhu Rámcovej dohody – Požiadavky odbornej spôsobilosti, ktoré musia spĺňať experti Poskytovateľa v zmysle dokumentácie z verejného obstarávania**

**Požiadavky odbornej spôsobilosti, ktoré musia spĺňať experti Poskytovateľa v zmysle dokumentácie z verejného obstarávania**

1. **Kľúčový expert (min. jeden expert):**

* ukončené minimálne vysokoškolské vzdelanie II. stupňa - splnenie uvedenej požiadavky musí jednoznačne vyplývať z údajov uvedených v životopise experta,
* minimálne trojročná pracovná skúsenosť v oblasti výkonu auditu/kontroly/overovania prostriedkov/projektov/programov v rámci financovania zo zdrojov EÚ/iných finančných zdrojov zahraničnej pomoci/prostriedkov štátneho rozpočtu/súkromného sektoru alebo ekvivalent vykonávaných podľa medzinárodne uznávaných audítorských štandardov alebo podľa legislatívy SR alebo legislatívy EÚ alebo príslušnej národnej legislatívy – splnenie uvedenej požiadavky musí jednoznačne vyplývať z údajov uvedených v životopise experta,
* minimálne trojročná pracovná skúsenosť v manažérskej pozícii – splnenie uvedenej požiadavky musí jednoznačne vyplývať z údajov uvedených v životopise experta,
* znalosť medzinárodne uznávaných audítorských štandardov a legislatívy EÚ v požadovanej oblasti výkonu auditov a kontroly fondov EÚ (napr. nariadenie (EÚ, Euratom) 2018/1046 v platnom znení, nariadenie Európskeho parlamentu a Rady (EÚ) 2021/1060 v platnom znení, nariadenie Európskeho parlamentu a Rady (EÚ) 2021/1059 v platnom znení, nariadenie Európskeho parlamentu a Rady (EÚ) 2021/1058 v platnom znení) – preukázané čestným vyhlásením experta.

1. **Iní experti (min. traja experti):**

* ukončené minimálne vysokoškolské vzdelanie II. stupňa – splnenie uvedenej požiadavky musí jednoznačne vyplývať z údajov uvedených v životopise experta,
* minimálne dvojročná pracovná skúsenosť v oblasti výkonu auditu/kontroly/overovania prostriedkov/projektov/programov v rámci fondov EÚ/iných finančných zdrojov zahraničnej pomoci/prostriedkov štátneho rozpočtu/súkromného sektoru alebo ekvivalent vykonávaných podľa medzinárodne uznávaných audítorských štandardov alebo podľa legislatívy SR alebo legislatívy EÚ alebo príslušnej národnej legislatívy – splnenie uvedenej požiadavky musí jednoznačne vyplývať z údajov uvedených v životopise experta,
* znalosť medzinárodne uznávaných audítorských štandardov a legislatívy EÚ v požadovanej oblasti výkonu auditov a kontroly fondov EÚ (napr. nariadenie (EÚ, Euratom) 2018/1046 v platnom znení, nariadenie Európskeho parlamentu a Rady (EÚ) 2021/1060 v platnom znení, nariadenie Európskeho parlamentu a Rady (EÚ) 2021/1059 v platnom znení, nariadenie Európskeho parlamentu a Rady (EÚ) 2021/1058 v platnom znení) – preukázané čestným vyhlásením experta.

**Príloha č. 5 návrhu Rámcovej dohody – Zoznam subdodávateľov Poskytovateľa**

**Zoznam subdodávateľov Poskytovateľa:**

|  |  |  |  |  |  |
| --- | --- | --- | --- | --- | --- |
| **Subdodávateľ** | **Sídlo** | **IČO** | **Podiel plnenia z Rámcovej dohody v**  **%** | **Predmet subdodávky** | **Údaje o osobe oprávnenej konať za subdodávateľa**  ***(v rozsahu meno a priezvisko, adresa pobytu a dátum narodenia)*** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

**Príloha č. 6 návrhu Rámcovej dohody – Vyhlásenie Poskytovateľa o zabezpečení dodržiavania nezávislosti počas trvania Rámcovej dohody**

**Poskytovateľ:**

**Vyhlásenie Poskytovateľa o zabezpečení dodržiavania nezávislosti počas trvania Rámcovej dohody**

Ja dolu podpísaný .................................. za Poskytovateľa vyhlasujem, že Poskytovateľ sa pri výkone auditov realizovaných na základe Rámcovej dohody zaväzuje dodržiavať splnenie podmienky nezávislosti Poskytovateľa, resp. subdodávateľa a expertov od orgánov podieľajúcich sa na implementácii PCS SK – AT a od auditovaných subjektov, resp. auditovaných oblastí, a to počas celého obdobia realizácie Rámcovej dohody.

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

**Príloha č. 7 návrhu Rámcovej dohody – Pravidlá prístupu tretích strán na Ministerstve financií Slovenskej republiky**

**Preambula**

Táto príloha vychádza z ustanovení internej smernice objednávateľa, upravujúcej prístup tretích strán na Ministerstve financií SR (ďalej v tejto prílohe ako „ministerstvo“). Ustanovenia tejto prílohy sa použijú na účely tejto Rámcovej dohody primerane s prihliadnutím na účel a predmet Rámcovej dohody a práva a povinnosti zmluvných strán v Rámcovej dohode upravené.

# Článok 1

# Pravidlá pohybu oprávnených zamestnancov Poskytovateľa vrátane tretích osôb, ktoré napĺňajú predmet a/alebo účel tejto Rámcovej dohody v objekte/priestoroch ministerstva

1. Zamestnanci Poskytovateľa sú pri vstupe do objektu ministerstva a odchode z objektu ministerstva povinní riadiť sa pokynmi stálej služby.
2. Do objektu ministerstva môžu zamestnanci Poskytovateľa vstupovať a z neho odchádzať len k tomu určenými vchodmi pre osoby na Kýčerského ulici č. 1 v Bratislave.
3. Motorové vozidlá Poskytovateľa môžu do priestorov ministerstva vchádzať a z neho vychádzať len vjazdom   
   zo Štefanovičovej ulice na základe platného povolenia.

# Článok 2

# Základné povinnosti Poskytovateľa voči ministerstvu pri poskytovaní služieb spojených s naplnením účelu a predmetu tejto Rámcovej dohody

1. Poskytovateľ sa zaväzuje, že
   1. pred začatím činností spojených s naplnením účelu a predmetu tejto Rámcovej dohody a pred pridelením prístupových práv potrebných na výkon týchto činností oznámi ministerstvu personálne obsadenie svojho tímu, ktorý bude vykonávať činnosti spojené s naplnením účelu a predmetu tejto Rámcovej dohody pre ministerstvo,
   2. bude bezodkladne informovať ministerstvo o všetkých personálnych zmenách vo svojom tíme, ktorý vykonáva činnosti spojené s naplnením účelu a predmetu tejto Rámcovej dohody pre ministerstvo,
   3. oboznámi svojich zamestnancov, resp. tretie osoby realizujúce činnosti spojené s naplnením účelu a predmetu tejto Rámcovej dohody pre ministerstvo s bezpečnostnými požiadavkami v rozsahu tejto prílohy,
   4. oboznámi svojich zamestnancov resp. tretie osoby realizujúce činnosti spojené s naplnením účelu a predmetu tejto Rámcovej dohody pre ministerstvo a následne zabezpečí od týchto zamestnancov dodržiavanie povinnosti:
      1. ochrany údajov a záväzku mlčanlivosti o údajoch, s ktorými prišli počas realizácie činností spojených s naplnením účelu a predmetu tejto Rámcovej dohody pre ministerstvo do styku, a to aj po ukončení pracovného, resp. služobného pomeru,
      2. zachovávať mlčanlivosť o osobných údajoch, s ktorými počas práce pre ministerstvo prídu do styku, ako aj zákaz ich využitia pre osobnú potrebu, bez súhlasu ministerstva ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu k poskytovateľovi; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do IKT ministerstva podľa pokynov oprávneného zamestnanca za ministerstvo,
      3. rešpektovať operatívne pokyny zamestnancov s pridelenými bezpečnostnými rolami na ministerstve a oprávnených zamestnancov počas výkonu práce pre ministerstvo,
      4. rešpektovať autorské práva k materiálom poskytnutým ministerstvom,
      5. vrátiť ministerstvu všetky poskytnuté materiály a údaje vrátane elektronických a zlikvidovať všetky   
         ich kópie, ak to nebude zmluvne dohodnuté inak.
2. Poskytovateľ zodpovedá za všetky priame alebo nepriame škody, ktoré svojim úmyselným alebo neúmyselným konaním spôsobí a zaväzuje sa nahradiť ich ministerstvu.
3. V prípade nevyhnutnosti prístupu Poskytovateľa k projektom obsahujúcim utajované skutočnosti sa postupuje podľa ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

# Článok 3

# Pripájanie prenosných počítačov a zariadení zamestnancov poskytovateľa do IS na ministerstve

1. Prenosné počítače zamestnancov Poskytovateľa, resp. tretích osôb v súvislosti s naplnením účelu a predmetu tejto Rámcovej dohody smú byť pripájané do IS ministerstva len na základe písomného súhlasu manažéra bezpečnosti ministerstva.
2. Zamestnanec Poskytovateľa, resp. tretie osoby realizujúce činnosti spojené s naplnením účelu a predmetu Rámcovej dohody pre ministerstvo, ktorý uchováva na prenosnom počítači/zariadení informácie, ktorých vlastníkom je ministerstvo, je povinný:
   1. chrániť ho pred krádežou alebo zneužitím; zamestnanec poskytovateľa nesmie ponechať prenosný počítač/zariadenie bez dozoru napr. na verejne dostupných miestach, v dopravných prostriedkoch, neuzamknutých kanceláriách a pod.,
   2. okamžite hlásiť stratu, prípadne krádež prenosného počítača ako bezpečnostný incident,
   3. ak sú na pevnom disku prenosného počítača/zariadenia ukladané informácie zaradené do triedy dôvernosti „INTERNÉ“ alebo „CHRÁNENÉ“, musia byť tieto informácie chránené dodatočným zabezpečovacím prostriedkom, t. j. šifrovaním.
3. Dostatočnosť použitých šifrovacích prostriedkov posúdi na základe písomnej žiadosti manažér bezpečnosti ministerstva pred povolením uloženia dát na pevný disk prenosného počítača/zariadenia tretej strany.

# Článok 4

# Riadenie bezpečnostných incidentov

* + - * 1. Bezpečnostným incidentom sa na účely tejto Rámcovej dohody rozumie každá situácia alebo stav, ktorý priamo ohrozuje bezpečnosť, alebo funkčnosť aktíva ministerstva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom, najmä je to situácia, alebo stav:
  1. ktorý je v rozpore so všeobecne záväznými právnymi predpismi, schválenými dokumentmi bezpečnostnej politiky alebo inými internými riadiacimi aktmi ministerstva, ktoré sa týkajú informačného systému, napríklad ak sa niekto pokúša zisťovať informácie o informačnom systéme a prístupových heslách, v prípade plnenia účelu a predmetu podľa tejto Rámcovej dohody to platí aj pre dôverné informácie,
  2. pri ktorom sú čiastočne alebo úplne nefunkčné systémy (technické zariadenia), hrozí ich zničenie (napríklad ohňom, vodou) alebo je narušená dostupnosť, dôvernosť alebo integrita údajov,
  3. pri ktorom je v informačnom systéme alebo v jeho časti prítomné škodlivé programové vybavenie (napr. vírová nákaza, neautorizovaný softvér) a systémová „diera“,
  4. pri ktorom je zrejmé alebo existuje podozrenie z vydierania, únosu, spravodajských aktivít alebo iného kriminálneho činu, vrátane teroristického útoku.
     + - 1. Aktívom sa na účely tejto Rámcovej dohody rozumie objekt, subjekt, štruktúra, vzťah alebo proces, ktorého narušením môže ministerstvo utrpieť stratu; aktíva môžu byť hmotné a nehmotné: budovy, peniaze, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod.
         2. Každý zamestnanec Poskytovateľa, resp. tretie osoby realizujúce prácu v súvislosti s naplnením účelu Rámcovej dohody pre ministerstvo, je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je oddelenie bezpečnostného monitoringu SOC (tel. číslo: +421 2 5958 5000, kl.: 5000, resp. email: [incident@mfsr.sk](mailto:helpdesk@mfsr.sk)).

# Článok 5

# Vyšetrovanie bezpečnostných incidentov

1. Každý zamestnanec Poskytovateľa, resp. tretie osoby realizujúce prácu v súvislosti s naplnením účelu Rámcovej dohody pre ministerstvo, je/sú povinný/í pri vyšetrovaní bezpečnostných incidentov zamestnancom alebo zamestnancami ministerstva poskytnúť potrebnú súčinnosť.
2. Po vzniku bezpečnostného incidentu nesmie zamestnanec Poskytovateľa, resp. tretia osoba realizujúce prácu v súvislosti s naplnením účelu Rámcovej dohody pre ministerstvo vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.

1. Požiadavky na zabezpečenie výmeny dokumentov a informácií medzi prijímateľom a poskytovateľom pomoci a inými orgánmi v elektronickej podobe. [↑](#footnote-ref-1)
2. viď platná verzia Príručky k finančnému riadeniu fondov EÚ na programové obdobie 2021 – 2027: <https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/prirucka-k-financnemu-riadeniu-fondov-eu-programove-obdobie-2021-2027/> [↑](#footnote-ref-2)
3. Verejný obstarávateľ nepredpokladá, že uvedený čiastkový cieľ bude potrebné overiť v prvom systémovom audite. [↑](#footnote-ref-3)
4. 2 Zoznam KP sa nachádza v Prílohe XI nariadenia Európskeho parlamentu a Rady (EÚ) 2021/1060. V rámci uvedeného čiastkového cieľa je potrebné overiť všetky súvisiace relevantné oblasti (napr. poskytnutie štátnej pomoci/pomoci de minimis, zjednodušené vykazovanie výdavkov, ...). [↑](#footnote-ref-4)
5. 3 Uvedený čiastkový cieľ zahŕňa overenie splnenia opatrení prijatých v nadväznosti na zistenia z auditov Európskej komisie (vrátane OLAF) a EDA formou validácie prijatých opatrení vyplývajúcich z akčných plánov, prípadne iných požiadaviek Európskej komisie, OLAF a EDA. [↑](#footnote-ref-5)